title: Galileo Galilein tapaus

text: Galileo Galilein tapaus eli Galileo Galilein konflikti katolisen kirkon kanssa on noussut malliesimerkiksi tieteen ja uskonnon välisen suhteen murroksesta nykyaikaisen kokeellisen tieteen kehittyessä renessanssin ajan Euroopassa.


title: Galileo Galilein tapaus

text: Vuonna 1610 Galileo Galilei julkaisi "Sidereus Nuncius" -teoksensa, jossa hän kuvasi uudella kaukoputkellaan tekemiään yllättäviä havaintoja. Nämä löydökset eivät sopineet yhteen antiikista saakka vallalla olleen kaikkeuden käsityksen kanssa ja nostattivat kiinnostusta uusiin teorioihin kuten Nikolaus Kopernikuksen aurinkokeskiseen malliin, jota pidettiin kerettiläisenä, sillä se oli vastoin silloisia Raamatun tulkintoja. Galilei ei pyrkinyt peittelemään näkemyksiään ja saattoi jopa ivata paavia, entistä ystäväänsä ja tukijaansa, samalla kun hän ei pystynyt esittämään pitäviä todisteita tähtien parallaksista heliosentrisen teoriansa puolesta. Ristiriita huipentui vuoden 1633 oikeudenkäyntiin, jossa hänet tuomittiin kerettiläisyydestä kotiarestiin ja hänen teostensa julkaisu kiellettiin.


title: Galileo Galilein tapaus

text: Vasta vuonna 1992 kirkko myönsi Galilein olevan oikeassa.


title: Galileo Galilein tapaus

text: Raamattu sisältää muiden muassa seuraavia kuvauksia:


title: Galileo Galilein tapaus

text: Käytössä olleesta aristoteelisesta kosmologiasta oli tullut niin monimutkainen, ettei edes päivämäärää kyetty selvittämään. Koska päivämäärän tietäminen oli tärkeää jo kirkollisten rituaalien oikeana päivänä pitämiseksi, tilasi Trenton kirkolliskokous kalenteriuudistuksen. 1543 Kopernikus julkaisi teoksensa "De revolutionibus orbium coelestium" (), jossa hän esitti huomattavasti Ptolemaioksen maakeskistä maailmankuvaa yksinkertaisemman aurinkokeskisen mallin. Andreas Osiander, joka valvoi kirjan julkaisua, lisäsi siihen allekirjoittamattoman esipuheen, jonka mukaan malli on vain matemaattinen apuväline planeettojen liikkeiden laskennan yksinkertaistamiseksi ja ettei se kuvaa todellisuutta.


title: Galileo Galilein tapaus

text: Galilei aloitti kaukoputkihavaintonsa vuoden 1609 lopulla, ja maaliskuussa 1610 hän saattoi julkaista kuvauksen havainnoistaan eli teoksen "Sidereus Nuncius". Siinä hän kuvasi aivan uusia havaintoja eli Kuun vuoria ja Jupiterin kuita. Lisäksi hän havaitsi kaasusumuiksi luultujen kohteiden olevankin silmin erotettaviksi liian pieneltä näyttäviä tähtiä. Myöhemmin hän havaitsi muiden muassa Venuksen vaiheet ja auringonpilkkuja.


title: Galileo Galilein tapaus

text: Mitkään näistä havainnoista eivät todistaneet Maan liikkuvan, eivätkä ne olleet suorassa ristiriidassa kristillisen doktriinin kanssa. Ne kaikki olivat tähtitieteilijöille vaikeita varmentaa, ja ne aiheuttivat ongelmia teologeille ja luonnon filosofeille eli silloisille luonnontieteilijöille. Varsinkin ristiriidat katolisen kirkon näkemyksen kanssa yhtenevien Aristoteleen näkemysten kanssa aiheuttivat ongelmia. Nämä ikuisiksi totuuksiksi julistetut näkemykset eivät näyttäneetkään pitävän paikkaansa.


title: Galileo Galilein tapaus

text: Tähditiedettä harjoittaneet jesuiitat, jotka olivat tutustuneet sekä kirkon että ”luonnon” oppeihin, olivat ensin tätä uutta näkemystä vastaan. Mutta parin vuoden kuluessa riittävän laadukkaiden kaukoputkien saatavuuden paraneminen mahdollisti havaintojen toistamisen. 1611 Galilei vieraili Collegium Romanumissa Roomassa, missä jesuiittatähtitieteilijät olivat toistaneet hänen havaintojaan ja kohtelivat häntä kunnioittavasti. Christoph Grienberger, yksi koulun jesuiittaoppineista, sympatisoi Galilein teorioita, mutta jesuiittojen johtaja Claudio Acquaviva pyysi häntä puolustamaan artistotelaista näkemystä. Yksi aikansa arvostetuimmista tähtitieteilijöistä, jesuiitta Christopher Clavius, epäili aluksi Galilein havaintojen todenmukaisuutta, mutta todistettuaan ne itse vuoden 1610 loppuun mennessä sattoi hän todeta useimmat havainnoista todeksi.


title: Galileo Galilein tapaus

text: Galilei ajautui kiistoihin huomattavan jesuiitan Christoph Scheinerin kanssa siitä, kuka löysi auringonpilkut ensimmäisenä. Kiista muodostui elinikäiseksi kaunaksi, mutta kumpikaan ei ollut oikeassa, sillä varsin suurella varmuudella ensimmäiset havainnot tekivät David Fabricius ja hänen poikansa Johannes. Samoihin aikoihin Galilei ajautui kiistoihin myös siitä, minkä periaatteen mukaan kappaleet kelluivat tai upposivat vedessä. Hän kannatti Arkhimedeen näkemystä akateemikkojen suosiman Aristoteleen näkemystä vastaan. Debatti oli epäystävällinen, ja Galilein suorasukainen ja joskus myös sarkastinen tyyli, mikä ei silloin tosin ollut kovin poikkeuksellista, synnytti hänelle vihamiehiä. Galilein ystävät kertoivat hänelle, että joukko filosofian professoreja kasasi vaivihkaa vastustusta hänelle kirkon puolella.


title: Galileo Galilein tapaus

text: Yhden ensimmäisistä kerettiläisyyssyytöksistä Galilei sai 1613 filosofian professori Cosimo Boscaglialta, joka ei ollut teologi eikä pappi. Keskustellessaan Galilein mesenaatin Cosimo II de' Medicin kanssa Boscaglia kertoi mielipiteensä, jonka mukaan kaukoputkihavainnot olivat päteviä, mutta Maan liikkuminen on ristiriidassa Raamatun kanssa. Galileita tilanteessa puolusti benediktuslainen apotti, Benedetto Castelli, joka oli matematiikan professori ja Galilein entinen oppilas. Tämä sai Galilein kirjoittamaan Kirjeen suurherttuatar Kristiinalle.


title: Galileo Galilein tapaus

text: Ensimmäinen vaarallinen hyökkäys oli dominikaanisen kerjäläismunkki Tommaso Caccinin pitämä saarna vuoden 1614 lopussa, missä hän tuomitsi Galilein, tämän kumppanit ja matemaatikot yleensä.


title: Galileo Galilein tapaus

text: 1615 hyökkäykset vaikuttivat Galileista niin vaarallisilta, että hän päätti matkustaa Roomaan vuoden lopulla. Esittämällä kantansa hän pyrki hälventämään kerettiläisepäilyt yltään ja suostutella kirkon auktoriteetit lopettamaan aurinkokeskisen maailmankuvan kieltäminen. Tässä hän toimi vastoin ystäviensä neuvoja.


title: Galileo Galilein tapaus

text: Yksi aikansa arvostetuimmista teologeista, kardinaali Robert Bellarmine määrättiin tuomitsemaan Galilein ja uskonnollisista kiihkoilijoista sekä sekulaarisista yliopiston professoreista koostuvavan vastustustajiston välistä kiistaa. Bellarmine oli jo aiemmin kohdannut kosmologiaa käsittelevän ongelman karmeliitta Paolo Antonio Foscarinin tapauksessa. Foscarini oli julkaissut kirjan "Lettera ... sopra l'opinione ... del Copernico", jossa hän pyrki yhdistämään Kopernikuksen idean Raamatun säkeisiin. Bellarmine ei aluksi esittänyt Kopernikuksen idean julistamista pannaan, vaan vaati sitä esitettävän vain hypoteesina.


title: Galileo Galilein tapaus

text: Foscarini lähetti kopion kirjastaan Bellarminelle, joka vastasi siihen 12. huhtikuuta 1615 sekä Foscarinille että Galileille osoitetulla kirjellä.


title: Galileo Galilein tapaus

text: Siinä hän kirjoitti, että aurinkokeskinen idea on " hyvin vaarallinen asia, ei vain siksi että se ärsyttää kaikkia filosofeja ja teologianoppineita vaan myös siksi, että se loukkaa meidän pyhää uskoa ja väittää pyhää tekstiä vääräksi". Bellarmine piti aurinkokeskisyyttä ongelmattomana kunhan sitä vain käsiteltiin pelkkänä hypoteesina, jolta puuttui vakuuttavat todisteet, eikä todellisena faktana. Galileilla ei ollutkaan yksiselitteisesti vakuuttavia todisteita vaan pikemminkin vahvoja viitteitä väitteidensä tueksi. Galileinkin teoriassa oli aukkoja ja virheitä, kuten uusissa teorioissa usein yleensä on.


title: Galileo Galilein tapaus

text: Keskeisin argumentti liikkuvan Maan teoriaa vastaan oli Aristoteleen jo lähes kaksi tuhatta vuotta sitten esittämä kysymys: Jos Maa liikkuu, miksi ei tähdillä ole havaittavaa parallaksia. Parallaksi havaittiinkin vasta 1800-luvulla, kun havaintovälineet olivat kehittyneet riittävästi, sillä tähdet ovat hyvin kaukana maasta ja täten parallaksi hyvin pientä. Silloisessa kopernikaanisessa mallissa oli runsaasti ongelmia ja ptolemaioksen maakeskinen malli vastasi paremmin havaintoja. Johannes Keplerin esittämät elliptiset kiertoradat paransivat aurinkokeskisen mallin vastaavuutta havaintojen kanssa.


title: Galileo Galilein tapaus

text:
Helmikuussa 1616 vastauksena Galilein esittämään näkemykseen inkvisitio pyysi teologeista koostunutta komiteaa kertomaan näkemyksensä ideaan, jonka mukaan Aurinko on planeettojen liikkeen keskustassa ja Maa kiertää sitä. 24. helmikuuta komissio julkaisi yksimielisen raporttinsa, jonka mukaan idea, että Aurinko oli paikoillaan on "filosofisesti järjetön ja mahdoton sekä muodollisesti kerettiläinen, sillä se on selvästi monin paikoin ristiriidassa pyhän Raamatun kanssa..." ja Maan liikkuminen "ansaitsee filosofisesti saman arvion ja... teologiseen totuuteen nähden se on vähintäänkin uskonnollisesti virheellinen".
Tavatessaan seuraavana päivänä inkvisition kardinaalit paavi Paavali V ohjeisti Bellarminea toimittamaan tämä päätöksen Galileille ja käskemään tätä hylkäämään kopernikaaniset mielipiteet ja mikäli Galilei ei suostuisi ryhdyttäisiin voimakkaampiin toimenpiteisiin. 26. helmikuuta Galilein kutsuttiin Bellarminen asunnolle ja tämä hyväksyi määräykset. 5. maaliskuuta annettiin määräys, jonka mukaan kopernikaanista mallia tukevia kirjota kiellettiin.


title: Galileo Galilein tapaus

text: Galilei tapasi Bellarminen uudelleen ilmeisen ystävällisesti ja 11. maaliskuuta hän tapasi paavin, joka vakuutti että tämä olisi turvassa vainolta niin pitkään kuin hän, paavi, eläisi. Siitä huolimatta Galilein ystävät Sagredo ja Castelli raportoivat huhuista, joiden mukaan Galilei joutui perumaan julkisesti sanansa ja tekemään katumusharjoitteita. Suojellakseen nimeänsä Galilei pyysi Bellarminea kirjoittamaan kirjeen, jossa tämä kertoisi totuuden asiasta. Tämä kirje nousi tärkeäksi 1633 kuten kysymys siitä, oliko Galileita kielletty "kannattamasta tai puolustamasta" kopernikaanista mallia, (mikä olisi sallinut sen käsittelyn hypoteesina) vai kielletty millään tavoin käsittelemästä sitä.


title: Galileo Galilein tapaus

text: Joidenkin tutkijoiden mukaan Galilein tuomitseminen 1633 johtui pikemminkin hänen hyökkäyksestään Aristoteleen oppeja kohtaan kuin kopernikaanisesta mallista.


title: Galileo Galilein tapaus

text: Il Saggiatore julkaistiin heti paavi Urbanus VIII:n valinnan jälkeen 1623. Paaviksi noussut kardinaali Barberini oli ollut Galilein ystävä ja vastustanut tämän tuomitsemista 1616. Kolmikymmenvuotinen sota oli alkanut 1618, ja toukokuussa 1632 paavi tarvitsi espanjalaisten apua estämään Ruotsin Kustaa II Aadolfia ylittämästä Alppeja ja etenemästä Roomaan. Avun hintana espanjalaiset vaativat suurempaa huomiota puhdasoppisuuden puolustamiseen. Galilei omisti Il Saggiatoren paaville, joka hyväksyi kirjan.


title: Galileo Galilein tapaus

text: Seuraavina vuosina Galilei pysytteli poissa kopernikaanisesta polemiikista, mutta 1630 hän palasi kirjoittamaan kirjaa aiheesta ja niin 1632 julkaistiin "Dialogo dei due massimi sistemi del mondo". Sillä oli inkvisition muodollinen lupa, sillä kirjassa esitettiin tasapainoinen näkemys kummastakin teoriasta. Käytännössä kuitenkin kopernikaanista teoriaa kohdeltiin paremmin, ja paavi Urbanus VIII:n näkemys asiasta oli laitettu hahmolle nimeltä Simplicio, virnuiluksi paaville. Galilei määrättiin ilmestymään inkvisition eteen tuomittavaksi.


title: Galileo Galilein tapaus

text: Galilei määrättiin oikeudenkäyntiin 1633 epäiltynä kerettiläisyydestä. Tuomio muodostui kolmesta osasta:


title: Galileo Galilein tapaus

text: Suositun tarinan mukaan Galilei olisi tuomion kuultuaan kumartunut tuomioistuimen edessä ja mutissut sanat ”"Eppur si muove"” ("Se liikkuu sittenkin"), tarkoittaen maapallon liikkumista. Tätä ei todellisuudessa kuitenkaan liene tapahtunut.


title: Galileo Galilein tapaus

text: Vietettyään aikansa ystävällisen arkkipiispa Piccolominin luona Sienassa Galilei sai palata huvilalleen Arcetrin lähelle Firenzeä. Osittain kunnianosoituksena Galileille Arcetriin perustettiin ensimmäinen uuden kokeellisen tieteen akatemia, "Accademia del Cimento" (). Siellä muiden muassa Francesco Redin suorittamat kokeet auttoivat valistuksen ajan synnyssä.


title: Lontoon yliopisto

text: Lontoon yliopisto () on Lontoossa sijaitseva pitkälti itsenäisesti toimivien collegejen katto-organisaatio. Se muodostaa Ison-Britannian toiseksi suurimman yliopiston avoimen yliopiston () jälkeen. Kampusopiskelijoita on 135 000 ja etäopiskelijoita 40 000. Se perustettiin vuonna 1836, ja siihen kuuluu useita perinteikkäitä collegeja. Yliopistoon kuuluu kaikkiaan 19 collegea ja 12 instituuttia.


title: Power Macintosh 8100

text: Power Macintosh 8100 on Apple Computerin 14. maaliskuuta 1994 julkaisema tietokone. Mallia myytiin Japanissa nimellä Power Macintosh 8115 ja siitä oli AWS-versio nimeltä Apple Workgroup Server 8150 ja multimediaversio nimeltä Power Macintosh 8100AV. Power Macintosh 8100 otti Quadra 800-tietokoneen paikan suorituskyvyltään raskaan sarjan Macintosh-koneiden joukossa. Laitteen seuraajaksi tuli Power Macintosh 8500, viimeisen 110 MHz:n suorittimella varustetun 8100-mallin valmistaminen lopetettiin 14. lokakuuta 1995.Power Macintosh 8100AV sisälsi äänen ja videon käsittelyyn tarvittavat liitännät, mutta näyttömuistin määrää ei voinut päivittää. Perusmallin PDS-kortilla olevaa näyttömuistia saattoi lisätä 4 Mt:n saakka.


title: Power Macintosh 8500

text: Power Macintosh 8500 on Apple Computerin 8. elokuuta 1995 julkaisema tietokone. Euroopassa ja Japanissa laite julkaistiin 11. tammikuuta 1996 ja sitä myytiin nimellä Power Macintosh 8515. Power Macintosh 8500 julkaistiin myös osana AWS-palvelinmallistoa nimellä Apple Workgroup Server 8550. 8500 sisälsi vakiona runsaat multimediaominaisuudet tarjoten audio-, S-video- ja komposiittivideoliitännät, tehokkaan suorittimen ja laajennettavuuden tytärkorttipaikan (mezzanine card) muodossa. Ensimmäinen julkaisuerä käytti 120 MHz:n PowerPC 604 -suoritinta, joka päivitettiin myöhemmin 150 MHz:iin. 5. elokuuta 1996 tietokoneeseen vaihdettiin 180 MHz:n PowerPC 604e -suoritin. Power Macintosh 8500 -mallien tuotanto lakkautettiin 17. helmikuuta 1997.


title: Litteäpääkissa

text: Litteäpääkissa eli malesiankissa ("Prionailurus planiceps", joskus "Felis planiceps" tai "Ictailurus planiceps") on pieni kaakkoisaasialainen kissaeläin.


title: Litteäpääkissa

text: Sen pituus on 45 cm, häntä on lyhyt, 15 cm. Se painaa 5–8 kg. Turkki on tummanruskea, ja kurkussa ja jaloissa on mustia täpliä, vatsapuoli on vaalea. Jalat ovat lyhyehköt, korvat pienet ja pyöreät. Pään muoto poikkeaa täysin tyypillisestä kissan päästä, sillä se on litteä ja pitkäkuonoinen. Silmät ovat pyöreät. Sillä on tassuissa räpylät, joiden avulla se liikkuu vedessä. Litteäpääkissa on yksi niistä vain kolmesta kissasta, jotka eivät vedä kynsiä sisään; muut ovat gepardi ja iriomotenkissa.


title: Litteäpääkissa

text: Litteäpääkissan elinaluetta on sademetsä, missä se elää lähellä vesialueita ja soita. Se on yöeläin ja saalistaa sammakoita, kalaa ja rapuja. Lajista ei tiedetä kovin paljon, mutta sen verran, että se näyttää sopeutuneen veteen jopa paremmin kuin kalastajakissa.


title: Litteäpääkissa

text: Litteäpääkissa on erittäin uhanalainen. Sitä pidettiin hävinneenä lajina 1985, mutta se löydettiin uudestaan 1995. Nyt tunnetaan muutamia elinpaikkoja Malakan niemimaalla ja Sumatralla.


title: Would?

text: Would? on grunge -yhtye Alice in Chainsin toisen studioalbumin "Dirt" kappale, se julkaistiin myös singlenä.


title: Would?

text: Kappale on Alice in Chainsin tyylisesti todella raskas ja synkkä. Sen kirjoitti yhtyeen kitaristi Jerry Cantrell ja se sai paljon vaikutteita edesmenneestä Mother Love Bonen laulajasta, Andrew Woodista, joka kuoli heroiinin yliannostukseen keväällä 1990. Kappale käsittelee paljon Woodin riippuvuutta hänen omasta näkökulmastaan, jota Cantrell kirjoittaessaan kappaletta havittelikin ja halusikin ihmisten olla tuomitsematta häntä hänen valinnoistaan. On myös epäilty onko mahdollisesti kappaleen sanoituksella viitattu myös Alice in Chains -laulajaan Layne Staleyyn, joka myös laulaa kappaleessa, sillä hänelläkin kuten Woodilla oli heroiiniriippuvuus, joka vei häneltäkin lopulta hengen.


title: Would?

text: Single ylsi Suomen virallisen listan sijalle 17.


title: Britannian kansallinen avaruuskeskus

text: Britannian kansallinen avaruuskeskus ("British National Space Centre", lyh. BNSC) oli Yhdistyneen kuningaskunnan verkottunut kansallinen avaruushallinto, joka perustettiin vuonna 1985. Se korvautui 1. huhtikuuta 2010 keskitetyllä avaruusjärjestöllä. Käytännössä UK Space Agency rakentui BNSC:n perustalle – sen työntekijöille, tiloille ja niin edelleen.


title: Britannian kansallinen avaruuskeskus

text:
BNSC on yhdentoista Yhdistyneen kuningaskunnan valtionhallinnon osaston ja tutkimusneuvoston yhteistoimintafoorumi, joka koordinoi maan siviiliavaruustoimintaa. Se perustettiin vuonna 1985. Keskuksessa työskentelee noin 50 virkamiestä, joita se rekrytoi keskusta rahoittavien ministeröiden virkamieskunnasta. Keskuksella ei ole omaa budjettia.
BNSC:n kautta Britannia on panostanut 190 miljoonaa puntaa vuodessa siviiliavaruustoimintaan, josta 60 prosenttia kuluu ESA:n ohjelmamaksuihin. Punnan kurssin devalvaatio 2005 lähtien on johtanut suurempaan puntamääräiseen maksuun ESA:n jäsen- ja ohjelmamaksujen rahoittamisessa.


title: Britannian kansallinen avaruuskeskus

text: Talous- ja muista syistä vuoden 2009 lopulla Britannia aloitti itsenäisen avaruusjärjestön (exceutive agency) perustamisen.


title: Britannian kansallinen avaruuskeskus

text: Englannin siviiliavaruustoiminnan painopisteet ovat avaruustiede, satelliittitietoliikenne, kaukokartoitus ja navigaatio.


title: Britannian kansallinen avaruuskeskus

text: BNSC koordinoi 11 ministeriön tai sellaisen alaisen laitoksen avaruustoiminnan rahoitusta. Se toimii maansa kauppa- ja teollisuusministeriön alaisuudessa. Sen työvoima on noin 235 ihmistä, joista osa toimii Lontoossa sijaitsevassa pääkonttorissa ja osa esimerkiksi Rutherford Appletonin laboratoriossa, Chiltonissa, osa oli Royal Aerospace Establishmentin (RAE) avaruusosastolla kunnes se yksityistettiin Qinetic-yhtiöksi. BNSC operoi myös Earth Observation Data Centreä, kaukokartoituskuvien kuvakeskusta.


title: Britannian kansallinen avaruuskeskus

text: Space Innovation and Growth Team eli Space IGT, joka valtionhallinnon ja teollisuuden yhteishanke, valmistelee Englannille 20 vuoden avaruusstrategian. Sen piti valmistua vuoden 2009 lopussa ja tulla julkiseksi vuonna 2010.


title: Britannian kansallinen avaruuskeskus

text: Ohjelman tarkoitus on tehostaa avaruustoimintaan suunnatun rahoituksen tehokkuutta. Asia liittyy Englannin itsenäisen avaruushallinnon perustamiseen.


title: Britannian kansallinen avaruuskeskus

text: Uusi avaruushallinto ei saa lisää rahoitusta seuraavina vuosina. Teollisuuden tukena aiotaan käyttää Credits Guarantee Departementin myöntämiä vientiluottoja. Avaruusjärjestölle rakennetaan ESAn Harwellin keskuksen tiloihin International Space Innovation Centre-keskus. On epäselvää muuttaako avaruujärjestön hallinto sinne vai onko kyse toimistohotellista pienyrityksille.


title: Britannian kansallinen avaruuskeskus

text: Kesäkuussa 2010 UK Space Agency päätti rahoittaa ESAn Exomars-marsajokin elämää Marsista etsivän tiedelaitteen kehitystä 10,5 miljoonalla punnalla.


title: Britannian kansallinen avaruuskeskus

text: Kesällä 2010 se julisti uusia sopimuksia NASAn ja Venäjän avaruusjärjestön kanssa, joka voi indikoida aiemmin puuttunutta halukkuutta miehitettyihin lentoihin tai Exploraatio-missioihin. Avaruusjärjestö julkisti UKube-1-piensatelliitin rahoituspäätöksen – tosin CubeSatit maksavat yrityksessäkin tehtynä vain satoja tuhansia euroja. Suurempi voitto Englannin avaruustoiminnalle on se, että ESAn Harwellin keskuksesta tulee satelliittikaukokartoituksen keskus siitä huolimatta, että ESAlla on ollut pitkään vastaava keskus (ESRIN) Italiassa


title: Britannian kansallinen avaruuskeskus

text: Joulukuun alussa UK Space Agencyn, jossa työskentelee noin 40 ihmistä, aloitusvuoden 2011 budjetti jäänee 250 miljoonaa puntaan. UK Space Agencystä uutisoitaessa esiintyi vielä arvio, että Englannissa työskentelee 70000 ihmistä avaruusteollisuudessa ja sen liikevaihdoksi kuvataan kuusi miljardia puntaa, kun luku koko EU:lle on noin 30000 ihmistä ja 5 miljardia euroa!


title: Mellon Collie and the Infinite Sadness

text: Mellon Collie and the Infinite Sadness on yhdysvaltalaisen alternative rock -yhtyeen The Smashing Pumpkinsin vuonna 1995 julkaistu kolmas studioalbumi. Se on yhtyeen kaupallisesti menestynein ja tunnetuin albumi. Levy on myynyt kotimaassaan 9,4 miljoonaa kappaletta ja sitä pidetään myös yhtenä 1990-luvun keskeisimmistä rock-albumeista. Albumi sisältää hitit "Tonight, Tonight", "Bullet with Butterfly Wings" ja "1979". Albumi on jaettu kahdelle levypuoliskolle nimillä "Dawn to Dusk" ja "Twilight to Starlight", ja vinyyliversio pienempiin osiin nimillä "Dawn", "Tea Time", "Dusk", "Twilight", "Midnight" ja "Starlight". "Starlight"-osio sisältää kappaleet "Infinite Sadness" ja "Tonite Reprise", jotka eivät sisälly CD-versioon.


title: Mellon Collie and the Infinite Sadness

text: Yhtye sai monia Grammy-ehdokkuuksia vuonna 1997. Yhtye oli ehdolla mm. seuraavissa kategorioissa: "Vuoden albumi", "Vuoden levytys" ("1979"), "Paras vaihtoehtomusiikkiesitys" ja "Paras musiikkivideo" ("Tonight, Tonight"). The Smashing Pumpkins voitti Grammyn kategoriassa "Paras hard rock -esitys" kappaleella "Bullet with Butterfly Wings".


title: Mellon Collie and the Infinite Sadness

text: Corgan alkoi välittömästi kirjoittaa uusia kappaleita yhtyeen kolmannelle albumille 13-kuukautisen "Siamese Dream" -kiertueen jälkeen. Yhtye ajatteli tekevänsä tupla-albumin. Corgan kertoi yhtyeellä olleen lähes tarpeeksi materiaalia tehdäkseen "Siamese Dreamista" tupla-albumin, ja uudella albumilla yhtye halusi laittaa erilaista materiaalia luodakseen "leveämmän" albumin Corgan halusi yhtyeen tekevän albumin kuin se olisi yhtyeen viimeinen. Corgan kuvaili siinä vaiheessa albumia lehdistölle vastaavaksi kuin ""The Wall" X-sukupolvelle".


title: Mellon Collie and the Infinite Sadness

text: Yhtye päätti lopettaa työskentelyn Butch Vigin kanssa, joka oli tuottanut yhtyeen edelliset albumit, ja valitsi Floodin ja Alan Moulderin tuottajiksi. Corgan sanoi, "Ollakseni täysin rehellinen, mielestäni asiantila, jossa meistä oli tullut niin läheisiä Butchin kanssa, alkoi olla meidän haittanamme [. . .] Tunsin vain, että meidän piti patistaa itsemme normaaliin "Pumpkin äänitystapaan". En halunnut toistaa edellisiä töitämme." Huhtikuussa 1995, yhtye aloitti nauhoitussessiot harjoittelemalla, menemättä ensin studioon. Tällöin yhtye äänitti rankkarytmisiä kappaleita Floodin kanssa. Harjoittelun piti luoda karkea luonnos albumista, mutta siitä muodostuikin albumin perusta. Corgan kertoi, "Niin työskentely teki koko prosessista erittäin mielenkiintoisen – siitä ei tullut pitkäveteistä."


title: Mellon Collie and the Infinite Sadness

text: Yhtye aloitti studioäänitykset Alan Moulderin kanssa Chicago Recording Company -studiossa Chicagossa. Harjoitussessioiden kappaleita hiottiin, ja niihin lisättiin sampleja, käyttäen Power Macintosh 8100 Pro Toolsilla. Muut yhtyeen jäsenet saivat suuremman roolin albumin teossa, toisin kuin "Siamese Dreamin" teossa, jossa Corganin kerrottiin äänittäneen kaikki basso- ja kitaraosiot itse.


title: Mellon Collie and the Infinite Sadness

text: Kun äänityssessiot loppuivat, yhtyeellä oli 57 valmista kappaletta. Näistä kappaleista valittiin 28 kappaletta, jotka julkaistiin albumilla. tosin yhdessä vaiheessa levy aiottiin julkaista 32 kappaleen kanssa.


title: Etelä-Afrikan Grand Prix 1971

text: Etelä-Afrikan Grand Prix 1971 oli Formula 1 -sarjan osakilpailu, joka ajettiin 6. maaliskuuta 1971 Kyalamin radalla. Kilpailu oli kauden ensimmäinen, ja sen voitti Mario Andretti Ferrarilla.


title: Osaamiskeskusohjelma

text:
Osaamiskeskusohjelma oli Valtioneuvoston määräaikainen erityisohjelma, jolla suunnataan paikallisia, alueellisia ja kansallisia voimavaroja huippuosaamisen hyödyntämiseen ja alueelliseen kehitystyöhön. Ohjelma perustui alueiden kehittämisestä annettuun lakiin (602/2002). Tavoitteena on parantaa valittujen korkean osaamisen alojen yritysten
kilpailukykyä sekä synnyttää uutta liiketoimintaa ja uusia toimintamalleja innovaatioiden edistämiseksi. Ohjelmassa kootaan suurempia kokonaisuuksia, jotka panostavat niille harvoille aloille, joilla on tunnistettu olevan kansainvälisen tason osaamista. Toimijoiden yhteistyö on käytännössä edellytys sille, että voidaan kilpailla tasaveroisesti EU:n tutkimuksen puiteohjelman- sekä rakennerahastojen tutkimus- ja tuotekehitysrahoista muiden maiden kanssa.


title: Osaamiskeskusohjelma

text: Keskeisiä yhteistyötahoja olivat yritykset, yliopistot, ammattikorkeakoulut, tutkimuslaitokset, teknologiakeskukset ja eri rahoittajatahot kuten kaupungit, kunnat, maakuntaliitot, TE-keskukset ja niiden teknologian kehittämisosastot ja lääninhallitukset.


title: Osaamiskeskusohjelma

text: Valinnan osaamisklustereista ja niihin kuuluvista osaamiskeskuksista tekee Valtioneuvosto.


title: Osaamiskeskusohjelma

text: Ohjelma päättyi 2013.


title: Osaamiskeskusohjelma

text: Osaamiskeskusohjelma määriteltiin ensimmäisen kerran laissa vuonna 1994, kun aluelainsäädäntöä uudistettiin Eu-jäsenyyttä silmällä pitäen. Ohjelma käynnistyi vuonna 1994 kahdeksan osaamiskeskuksen voimin. Mukaan hyväksyttiin vain suurimmat Helsingin, Tampereen, Turun, Oulun, Kuopion, Lappeenrannan, Vaasan ja Jyväskylän kaupunkiseudut. Vuonna 1995 mukaan otettiin elintarvikealan, matkailun ja metsäosaamisen valtakunnalliset verkosto-osaamiskeskukset.


title: Osaamiskeskusohjelma

text: Toiselle ohjelmakaudelle nimettiin 14 alueellista osaamiskeskusta ja kaksi valtakunnallista verkosto-osaamiskeskusta. Viimeisimmän laajennuksen jälkeen 2003–2006 osaamiskeskusohjelmaa toteutti yhteensä 22 keskusta, joista 18 oli alueellisia ja neljä useamman eri maakunnan alueelle ulottuvaa verkosto-osaamiskeskusta.


title: Osaamiskeskusohjelma

text: Ohjelmakaudella 1999–2006 osaamiskeskusohjelma myötävaikutti noin 1 300 uuden yrityksen ja 13 000 työpaikan syntyyn sekä edisti noin 29 000 työpaikan säilymistä. Ohjelmaan liittyviin hankkeisiin kohdentui yli 100 miljoonaa euroa kilpailtua T&K-rahoitusta. Hankkeiden kokonaisrahoitus oli noin 580 miljoonaa euroa.


title: Osaamiskeskusohjelma

text: Kolmannella ohjelmakaudella on tavoitteena luoda vahvempi yhteys kansalliseen innovaatiopolitiikkaan, strategiaan ja ohjelmiin, uuteen yrityspalvelukonseptiin sekä Lissabonin strategian mukaisiin toimintoihin tutkimuksen puiteohjelmassa ja rakennerahastopolitiikassa.


title: Osaamiskeskusohjelma

text: Osaamiskeskusklustereihin kuuluvat liitejäseninä lisäksi: Jokioinen (elintarvikekehitys), Porvoo (jokapaikan tietotekniikka ja asuminen), Vaasa (digitaaliset sisällöt), Varkaus (tulevaisuuden energiateknologiat), Jyväskylä (matkailu ja elämystuotanto), Tornio (meriklusteri) ja Nivala (meriklusteri).


title: Turkin maakunnat

text: Turkin maakunnat (, monikossa "iller") ovat Turkin ylimmän tason hallintoalueita. Turkki jakautuu 81 maakuntaan, jotka jakautuvat edelleen 919 piirikuntaan (2014 tilanne).


title: Turkin maakunnat

text: Vuonna 2014 Turkin väkirikkain maakunta oli Turkin tilastokeskuksen mukaan Istanbul (14 377 018 as.) ja vähiten asukkaita oli puolestaan Bayburtin maakunnassa (80 607 as.). Pinta-alaltaan laajin maakunta on Konya (40 838 km) ja pienin Yalova (798 km).


title: Espanjan Grand Prix 1971

text: Espanjan Grand Prix 1971 oli Formula 1 -sarjan osakilpailu, joka ajettiin 18. huhtikuuta 1971 Montjuïcin radalla. Kilpailu oli kauden toinen ja sen voitti brittiläinen Jackie Stewart Tyrrell-Fordilla.


title: Bullet with Butterfly Wings

text: Bullet with Butterfly Wings on yhdysvaltalaisen alternative rock-yhtyeen Smashing Pumpkins vuoden 1995 albumin "Mellon Collie and the Infinite Sadness" hittikappale.


title: Bullet with Butterfly Wings

text: Kappale on yhtyeen yksi tunnetuimpia, joka sisältää tunnetun kertosäkeen ("Despite all my rage, I'm still just a rat in a cage") ja sitä on verrattu jopa grungesuuruuden Nirvanan megahittiin Smells Like Teen Spiritiin. Kappaleesta julkaistiin myös single. Smashing Pumpkins sai kappaleesta Grammyn kategoriassa "Paras Hard rock esitys" vuonna 1997. Kappale on myös Animal Planet tv-kanavan hittisarjan Valassodat (Whale Wars) tunnuskappale.


title: Chris Moneymaker

text: Christopher "Chris" Bryan Moneymaker (s. 21. marraskuuta 1975, Atlanta, Georgia) on yhdysvaltalainen pokeriammattilainen, joka voitti vuoden 2003 World Series of Pokerin (WSOP) pääturnauksen.


title: Chris Moneymaker

text: Moneymaker opiskeli laskentatoimea Tennesseen yliopistossa ja työskenteli kirjanpitäjänä valmistuttuaan. Hän voitti paikan WSOP:hen PokerStars-nettipokerisivuston satelliittiturnauksen kautta. Satelliitin osallistumismaksu oli 39 dollaria. Moneymaker voitti yllättäen myös pääturnauksen, jonka ykköspalkinto oli 2,5 miljoonaa dollaria. Moneymakerin tuhkimotarinan kaltaista nousua pokerimiljonääriksi pidetään yhtenä syynä (yhdessä television pokeriohjelmien kanssa) nettipokerin räjähdysmäiseen kasvuun erityisesti Yhdysvalloissa.


title: Chris Moneymaker

text: WSOP:n jälkeen Moneymakerin paras turnaussijoitus on maaliskuussa 2004 World Poker Tourin Shooting Stars -tapahtumassa voitettu 200 000 dollarin arvoinen kakkostila.


title: Chris Moneymaker

text: Moneymakerilla on oma yritys Moneymaker Gaming ja hän edustaa PokerStars-nettipokerihuonetta. Elokuussa 2007 hänen pokeriuransa turnausansiot ylittivät 2,7 miljoonaa dollaria.


title: Joe Hachem

text: Joseph "Joe" Hachem (, s. 3. marraskuuta 1966, Libanon) on libanonilais-australialainen pokeriammattilainen. Hachem voitti vuoden 2005 World Series of Pokerin (WSOP) pääturnauksen, jonka ykköspalkinto oli 7,5 miljoonaa dollaria.


title: Joe Hachem

text: Hachem muutti perheensä mukana Libanonista Australiaan vuonna 1972. Vuonna 2002 hän luopui urastaan kiropraktikkona harvinaisen käsien verenkiertohäiriön takia ja päätti keskittyä pokeriin.


title: Joe Hachem

text: Myös Joe Hachemin veli Tony Hachem on menestynyt pokeriturnauksissa.


title: Joe Hachem

text: Hachem voitti 7. heinäkuuta 2005 World Series of Pokerin pääturnauksen ($10,000 no limit Texas hold 'em) lyöden 5 618 muuta pelaajaa. Toisin kuin kaksi aiempaa voittajaa (Greg Raymer ja Chris Moneymaker), Hachem ei ollut selviytynyt turnaukseen internetin kautta vaan maksamalla osallistumismaksun ("buy-in"). Kuten Raymer ja Moneymaker, Hachem toimii nykyään PokerStarsin edustajana.


title: Joe Hachem

text: Kolmea päivää ennen pääturnausta Hachem oli sijoittunut kymmenenneksi WSOP:n $ 1,000 No Limit Hold'em -turnauksessa ansaiten 25 850 dollaria.


title: Joe Hachem

text: 30. kesäkuuta 2006 Hachem oli toinen WSOP:n $ 2,500 Short Handed No Limit Hold'em -turnauksessa Las Vegasissa. Palkintosumma oli 256 800 dollaria. Heinäkuussa hän sijoittui sijalle 15 WSOP:n $ 2,000 Pot Limit Hold'em -kisassa ja oli neljäs $ 2,500 Pot Limit Hold'emissa. Vuoden 2006 WSOP:n pääturnauksessa Hachem oli rahasijalla (238.), mutta putosi jatkosta hävittyään ässillä Andrew Schreibmanin jätkäparia vastaan.


title: Joe Hachem

text: 14. joulukuuta 2006 Hachem otti ensimmäisen World Poker Tour -voittonsa. Las Vegasissa käydyn $ 15,000 WPT Doyle Brunson North American Poker Classic - No Limit Hold'em -turnauksen ykköspalkinto oli 2 207 575 dollaria.


title: Joe Hachem

text:
Lokakuussa 2009 Hachem voitti EPT:n Lontoon osakilpailun yhteydessä pelatun European 8 Game Championshipin. Ykköspalkinto oli 42 400 puntaa.
Kesäkuussa 2011 Hachemin pokeriuran turnausansiot olivat yli 11,3 miljoonaa dollaria. Hachem on The Hendon Mobin kaikkien aikojen liveturnausansiotilastossa kahdeksantena.


title: Joe Hachem

text: Hachem oli PokerStars-nettipokerihuoneen sponsoroima pelaaja joulukuuhun 2011 saakka.


title: Hanna-Mari Karhinen

text:
Hanna-Mari Katila (ent. Peiju, o.s. Karhinen, s. 15. joulukuuta 1980 Juuka) on malli ja näyttelijä, joka esitti "Nooran" roolia elokuvassa "Pitkä kuuma kesä" 1999. Elokuvan jälkeen hän suoritti asepalveluksen Vekaranjärvellä. Hän on juontanut nuortenohjelma Subbaria Subtv:llä arki-iltapäivisin ja toiminut radiotoimittajana Radio SuomiPOPilla.
Hän kuuluu Lahen Elmu ry:n perustajajäseniin ja toimii yhdistyksen puheenjohtajana.


title: Yusuf Dadoo

text: Yusuf Mohamed Dadoo ( 5. syyskuuta 1909 Krugersdorp, Witwatersrand - 19. syyskuuta 1983 Yhdistynyt kuningaskunta) oli eteläafrikkalainen poliitikko, apartheidin vastustaja ja SACP:n puheenjohtaja. Dadoo liittyi SACP:n vuonna 1939 ja vuonna 1940 hänet valittiin puolueen Johannesburgin paikallisosaston ja jo vuonna 1941 koko puolueen keskuskomiteaan. Vuoden 1960 hätätilalain julistuksen jälkeen Dadoo painui maan alle ja joutui pakenemaan pian Botswanaan. Vuonna 1972 puheenjohtajan J. B. Marksin kuoleman jälkeen hänet valittiin yksimielisesti puolueen puheenjohtajaksi.


title: Yusuf Dadoo

text: Dadoo ja M.P. Naicker olivat merkittävässä asemassa kun SAIC 1940-luvun lopulla radikalisoitui ja otti käyttöön väkivallattoman kansalaistottelemattomuuden rotuerottelun vastustuksessa.


title: Väinö Vankkoja

text: Väinö Valdemar Vankkoja (ennen vuotta 1907 Björkqvist, 11. marraskuuta 1880 Tampere – 10. elokuuta 1919 Tampere) oli suomalainen sosialidemokraattinen sanomalehtimies, poliitikko ja kansanedustaja. Vankkoja työskenteli erityisesti Suomen sosialidemokraattinen nuorisoliiton (SSN) hyväksi luoden sen järjestökoneiston ja toimien sen pää-äänenkannattajien päätoimittajana. Yrjö Sirola nimitti Vankkojaa pilkallisesti "penikkasosialistiksi".


title: Väinö Vankkoja

text: Vankkoja tunnettiin erityisesti sananvapauden puolestapuhujana. SSN:n Työläisnuorisoon kirjoittamiensa ns. majesteettijuttujen vuoksi hän joutui vankilaan yhteensä 11 kuukaudeksi vuosina 1914–1915. Vuonna 1912 julkaistu "Mitä on yksinvalta?" tuotti Turun hovioikeudessa tuomioksi vuoden vankeutta, jota kuitenkin alennettiin kahdeksaan kuukauteen Romanov-suvun 300-vuotisjuhlien vuoksi. Vuonna 1914 julkaistu "Venäläinen toveri" toi rangaistukseksi sakkoa, joka muunnettiin kolmeksi kuukaudeksi vankeutta.


title: Väinö Vankkoja

text: Viranomaiset lakkauttivat Työläisnuoriso-lehden 1914. Sen seuraajaksi perustettiin Nuoriso. Uudelleen Työläisnuoriso alkoi ilmestyä Vankkojan päätoimittamana helmikuussa 1919.


title: Väinö Vankkoja

text: Väinö Vankkoja sai vankilassa keuhkotaudin, johon hän lopulta kuoli pitkään sairastettuaan elokuussa 1919. Ennen sitä hänet kuitenkin valittiin syksyllä 1918 Tampereen kaupunginvaltuustoon, ja joulukuussa 1918 hän nousi eduskuntaan teloitetun Juho Lehmuksen tilalle. Vankkojan kuoltua eduskuntaan nousi uudelleen Kalle Lumio


title: Hendrik J. van den Bergh

text: Kenraali Hendrik Johan van den Bergh (27. marraskuuta 1914 – 16. elokuuta 1997) oli pahamaineisen eteläafrikkalaisen apartheidin aikaisen Valtion turvallisuustoimiston () johtaja. Van den Bergh kuului nuoruudessaan Ossewabrandwag-järjestöön ja oli toisen maailmansodan aikana pidätettynä natsisympatioidensa vuoksi. Yhdessä pääministeri John Vorsterin kanssa van den Bergh pyrki kukistamaan apartheidin vastaisen toiminnan käyttäen apunaan uutta lainsäädäntöä, joka antoi poliisille laajat valtaoikeudet.


title: Hendrik J. van den Bergh

text:
Van den Berghin johtaman BOSS:n vaikutusvalta kasvoi, ja siitä tuli jopa merkittävämpi toimielin kuin puolustus- tai ulkoministeriöstä. Van den Berghin ja Vorsterin läheinen suhde huolestutti maan silloista puolustusministeriä P.W. Bothaa. Vorster, josta vuonna 1978 oli tullut maan presidentti, joutui eromaan
vuonna 1979 talousskandaalin seurauksena. Skandaalin aiheutti paljastunut tieto siitä, että valtion varoja oli käytetty englantilaisen "The Citizen" -lehden ostamiseen ja että BOSS oli sekaantunut kauppaan.


title: Hendrik J. van den Bergh

text: Pääministeriksi noussut Botha pyysi Van den Berghiä eromaan, ja vuonna 1980 BOSS korvattiin uudella kansallisella turvallisuusvirastolla ("National Intelligence Service", NIS), jonka johtoon nousi Lukas Barnard.


title: Vallijamit

text: Vallijamit on vuosittainen jazz-tapahtuma Luumäen Taavetissa. Sen järjestää Luumäkiseura yhteistyössä TaavettiSwingin kanssa. Vallijamien pääkonsertti pidetään Taavetin linnoituksessa. Ensimmäistä kertaa tapahtuma järjestettiin vuonna 2002.


title: Uuden-Seelannin dollari

text: Uuden-Seelannin dollari (virallinen koodi NZD) on Uuden-Seelannin rahayksikkö. Sitä käytetään myös Cookinsaarilla, Niuella, Tokelaulla ja Pitcairnilla. Uuden-Seelannin dollari jakaantuu 100 centiin. Uuden-Seelannin dollari korvasi aikaisemman rahayksikön Uuden-Seelannin punnan 1960-luvun lopussa.


title: Monacon Grand Prix 1971

text: Monacon Grand Prix 1971 oli Formula 1 -sarjan osakilpailu, joka ajettiin 23. toukokuuta 1971 Monacon radalla. Kilpailu oli kauden kolmas ja sen voitti brittiläinen Jackie Stewart Tyrrell-Fordilla.


title: Poverina

text:
Poverina on Astrid Swanin esikoisalbumi. Se julkaistiin Suomessa toukokuussa 2005.
Astrid Swanin lisäksi albumin tuottajana toimi Nick Triani. Albumin suunnittelussa Triania auttoi Jyrki Tuovinen, joka myös hoiti miksauksen. Poverina sisältää kaikkiaan 13 Astrid Swanin tekemää kappaletta.


title: Suomussalmen Urheiluampujat

text: Suomussalmen Urheiluampujat Ry on vuonna 1966 perustettu, Suomussalmella toimiva urheiluammunnan erikoisseura.


title: Suomussalmen Urheiluampujat

text: Suomen Ampumaurheiluliiton ja Suomen Metsästäjäliiton jäsenseuran lajivalikoimiin kuuluu pistooli-, kivääri- ja haulikkolajien lisäksi muun muassa ilmapistooli ja -kiväärilajit. Lisäksi toimintaan kuuluu kuntourheilujaostossa harrastettavat hirvenjuoksu ja -hiihto. Seuran urheilijat ovat kilpailleet menestyksekkäästi sekä kansainvälisissä että kansallisissa kilpailuissa, tunnetuin seuraa edustava urheilija on skeetin olympiahopeamitalisti Marko Kemppainen.


title: Objektisuhdeteoria

text: Objektisuhdeteoria (), joskus myös kohdesuhteiden teoria, korostaa tarpeentyydytyksen (klassisen psykoanalyysin viettien) asemasta (ihmis)suhteita. Objektisuhdeteoria kehittyi brittiläisen psykoanalyysin piirissä (Melanie Klein, Donald W. Winnicott); käsitteen muotoili psykoanalyytikko Ronald Fairbairn vuonna 1952. Objektisuhdeteorian keskeisenä kysymyksenä on se, kuinka aikaisemmat kokemukset merkityksellisten ihmisten kanssa ovat edustettuina minän, toisten, sekä minän ja toisten välisten suhteiden piirteinä.


title: ’Ndrangheta

text: ’Ndrangheta on Italian Calabriassa toimiva rikollisjärjestö, joka perustettiin 1800-luvun lopulla. Nykyisin ’Ndrangheta on Italian suurin ja väkivaltaisin rikollisjärjestö, jonka toiminta on levittynyt koko Calabrian alueelle. Järjestöllä on lähes monopoliasema Euroopan kokaiinikaupassa. Sen liikevaihdon epäillään olevan yli 30 miljardia euroa. Viimeisimmän tutkimuksen mukaan Ndranghetan liikevaihto oli vuonna 2013 53 miljardia euroa.


title: ’Ndrangheta

text: ’Ndranghetan perusyksikkö on "’ndrina", suku tai klaani, joka hallitsee tiettyä kaupunginosaa. Sen ydin koostuu verisukulaisista. "Capobastone" on suvun pää, jolla on noin 30 alaista. Sisilian mafia käytti alkuun ’Ndranghetaa apuna salakuljetuksissa, mutta aikanaan ’Ndrangheta kasvoi niin vahvaksi, että pystyi toimimaan ilman sisilialaisia. ’Ndrangheta pääasialliset ansaintakeinot ovat sieppaukset, huumeiden ja tupakan salakuljetus, asekauppa ja kiristys. ’Ndrangheta on myös vahvasti mukana politiikassa.


title: ’Ndrangheta

text: Kaksi ’Ndranghetan kuuluvaa perhettä, Pelle-Romeo ja Nirta-Strangio, ovat olleet 1990-luvulta verikoston kierteessä, joka alkoi vuonna 1991 San Lucan karnevaaleilla tapahtuneesta kahdesta taposta. Tapaus sai Euroopan laajuista huomiota, kun 15. elokuuta 2007 kuusi italialaista ammuttiin autoihinsa Saksan Duisburgissa Da Bruno -pizzerian edessä.


title: ’Ndrangheta

text: Calabrianin murteessa sana 'Ndrangheta juontuu joko muinaiskreikan sanasta ἀνδραγαθία "andragathía" "sankaruus" ja "hyve" tai sanasta ἀνδράγαϑος "andragathos", jossa yhdistyy "andròs" "mies" ja "agathòs" "hyvä", tarkoittaen "miehuullinen mies". Monilla Calabrian alueilla verbi "'ndranghitiari", kreikan sanasta "andragatizomai", tarkoittaa "osoittaa uhmakasta ja rohkeaa asennetta".


title: ’Ndrangheta

text: Heinäkuussa 2010 pidätettiin 304 Calabrian ’Ndranghetan jäseneksi epäiltyä syytteenä mafiayhteydet, ase- ja huumekauppa, murhat, kiristys ja ryöstöt. Pidätykset liittyvät liike-elämän ja pankkien rikostutkimuksiin. Pidätettyjen joukossa on mafiapomo Pino Neri, terveysalan yrittäjiä, viranomaisia ja puolustusministeriön poliiseja ("carabinieri").


title: ’Ndrangheta

text: Italian poliisi pyysi vuoden 2007 lokakuussa Suomen keskusrikospoliisilta kahden Suomeen rekisteröidyn brittiläisomisteisen pöytälaatikkoyrityksen tietoja. Yritysten epäiltiin sekaantuneen ’Ndranghetan rahanpesuun.


title: ’Ndrangheta

text: Italian ja Saksan poliisit pidättivät maaliskuun alussa 2011 35 henkilöä suuroperaatiossa eteläitalialaista ’Ndrangheta-mafiaa vastaan. Pidätettyjä epäillään kiristyksestä, rahanpesusta ja huumekaupasta. Lisäksi Italia antoi ’Ndranghetan jäseniksi epäillyistä kolme pidätysmääräystä Kanadaan ja kaksi Australiaan.


title: Pokrovsk (Venäjä)

text: Pokrovsk (, ) on kaupunki Lenan varrella Sahan tasavallan eteläosassa Venäjällä, 70 km Sahan pääkaupungista Jakutskista etelään. Pokrovsk sijaitse Hangalassin ulusissa (piirissä) ja on sen hallinnollinen keskus.


title: Pokrovsk (Venäjä)

text: Pokrovskissa on tiili-, teräsbetoni- ja asfalttitehtaat. Pokrovskin kautta kulkee Jakutskista Amurin alueelle johtava maantie.Kasakat perustivat paikalle "Karaulny Mys"-nimisen linnoituksen vuonna 1682, josta sittemmin kehittyi "Pokrovskojen" kylä. Kylästä tuli kaupunkityyppinen taajama vuonna 1941, jolloin sen nimi muuttui samalla nykyiseen muotoon, Pokrovsk. Kaupunki Pokrovskista tuli vuonna 1998.


title: Sacra corona unita

text: Sacra corona unita eli Yhdistynyt pyhä kruunu on vuonna 1983 perustettu mafiaklaani ja rikollisjärjestö. Sen perustajaksi tiedetään Giuseppe Rogoli ja järjestö perustettiin Barin vankilassa. Se perustettiin, jotta Camorra ei leviäisi Apuliaan. Myös 'Ndrangheta ja Cosa Nostra olivat levittäytymässä Apuliaan samoihin aikoihin. SCU:ssa arvioidaan olevan tuhakunta jäsentä ja se harjoittaa huumeiden ja tupakan salakuljetusta, kiristystä, asekauppaa, uhkapelejä ja ihmiskauppaa.


title: Power Macintosh 7600

text: Power Macintosh 7600 on Apple Computerin 22. huhtikuuta 1996 myyntiin tuoma tietokone. Laite on muuten samanlainen kuin Power Macintosh 7500 -tietokone, mutta sisältää nopeamman suorittimen. Ensimmäisissä 7600-malleissa käytettiin 120 MHz:n ja 132 MHz:n PowerPC 601 -suorittimia, 17. helmikuuta 1997 julkaistussa mallissa 200 MHz:n PowerPC 604 -suoritinta. Power Macintosh 7600 -mallien tuotanto päättyi 1. marraskuuta 1997. Laitteen seuraajaksi tuli Power Macintosh 7300, jonka mallinumero oli, toisin kuin Applella yleensä, edeltäjän numeroa pienempi.


title: Greg Raymer

text: Gregory "Greg" Paul Raymer (s. 1964 Minot, Pohjois-Dakota) on yhdysvaltalainen pokeriammattilainen. Hänet tunnetaan parhaiten vuoden 2004 World Series of Pokerin (WSOP) pääturnauksen voittajana. Raymerin lempinimi "Fossilman" tulee hänen fossiilien keräilyharrastuksestaan. Hän pitää pientä fossiilia käsikorttiensa päällä pelipöydässä. Raymer tunnetaan myös usein pelin aikana käyttämistään läpinäkymättömistä hologrammiaurinkolaseista.


title: Greg Raymer

text: Raymer syntyi Pohjois-Dakotassa, mutta muutti perheensä mukana Lansingiin, Michiganiin muutaman kuukauden ikäisenä. Gregin ollessa 11-vuotias Raymerit muuttivat Floridan Clearwateriin. Greg Raymer valmistui University of Minnesota Law Schoolista vuonna 1992. Raymer oli patenttilakimiehenä yli vuosikymmenen, mutta ei työskentele enää alalla.


title: Greg Raymer

text: Muutettuaan Stoningtoniin, Connecticutiin vuonna 1999 Raymer alkoi pelata pokeria Foxwoods Resort Casinolla samaan aikaan kun työskenteli lääkealan yrityksen patenttilakimiehenä.


title: Greg Raymer

text: Raymerin ensimmäinen rahasija WSOP:ssa oli Chris "Jesus" Fergusonin voittamassa vuoden 2001 1 500 dollarin omaha hi-lo split 8 or better -turnauksessa, jossa hän sijoittui kahdenneksitoista. Vuoden 2004 WSOP:n pääturnauksessa ($10,000 no limit texas hold 'em) Raymer löi David Williamsin ja voitti ykköspalkinnon viisi miljoonaa dollaria. Raymer selvisi finaaliin voittamalla PokerStarsin 160 dollarin satelliittiturnauksen internetissä, aivan kuten vuoden 2003 voittaja Chris Moneymaker. Raymer edustaa nykyisin PokerStarsia kuten Moneymaker ja vuoden 2005 WSOP-voittaja Joe Hachem.


title: Greg Raymer

text: Vuoden 2005 WSOP:n pääturnauksessa Raymer oli 25. voittaen 304 680 dollaria. Vuosina 2005–2007 hän on selviytynyt neljän WSOP-turnauksen finaalipöytään.


title: Greg Raymer

text: Syyskuussa 2007 Raymer voitti edustamansa pokerihuoneen PokerStarsin WCOOP (World Championship of Online Poker)-mestaruuden pot limit omahassa. Ykköstilastaan hän ansaitsi 168 362 dollaria.


title: Greg Raymer

text: Vuoden 2009 WSOP:ssa Raymer sijoittui 40000 dollarin WSOP:n juhlaturnauksessa kolmanneksi ja ansaitsi 774 927 dollaria.


title: Greg Raymer

text: Tammikuussa 2010 Raymerin pokeriuran turnausansiot ylittivät 6,8 miljoonaa dollaria.


title: Myytit vaaleaihoisista ei-euripidisistä kansoista

text: On olemassa myyttejä kansoista ja heimoista, jotka eivät kuulu euripideihin, mutta joiden piirteisiin silti kuuluu yleensä euripideihin yhdistetty vaalea iho, hiukset tai silmät. Yleensä vaaleahiuksisuus yhdistetään euripideihin, vaikka valtaosa euripideistä on tummahiuksisia. Vaaleita silmiä on vain euripideillä. Kuitenkin vaaleahiuksisuutta löytyy Australian aboriginaalien ja melanesialaisten keskuudesta paikoin erittäin yleisesti, vaikka heidän ihonvärinsä on tumma.


text: Vilhjamur Stefansson ja eräät muut arktisten seutujen tutkijat ovat väittäneet löytäneensä vaaleahiuksisia eskimoita.


text: 1920-luvulla väitettiin, että Amazonin viidakosta on löydetty valkoisten intiaanien heimo.


title: Cyclocross

text:
Cyclocross on yksi pyöräilyn lajeista. Cyclocross-kilpailuja järjestetään yleensä syksyllä ja talvella (lajin maailmancup-kausi alkaa syyskuussa ja päättyy tammikuussa). Kilpailuissa kierretään yleensä melko lyhyttä (2-3 km) rataa. Radat sijoitetaan vaihtelevaan maastoon, joka joissain kohdissa vaatii ajajan jalkautumista ja pyörän kantamista esteen yli. Kilpailujen kesto on yleensä puolesta tunnista tuntiin ja ajettava matka vaihtelee reitin mukaan. Lajilla on vahva asema perinteisissä maantiepyöräilymaissa, kuten Belgiassa ja Ranskassa ja erityisesti Flanderissa.
Cyclocross muistuttaa paljon maastopyöräilyn maastoajoa ja monet cyclocrossia ajavat kilpailevat esimerkiksi maastopyöräilyssä. Cyclocross on kuitenkin vakiinnuttanut asemansa pyöräilyn lajina ja useat ajajat erikoistuvat juuri tähän lajiin. Cyclocrossissa käytettävät pyörät muistuttavat kapeine renkaineen ja taivutettuine ohjaustankoineen keveitä maantiepyöriä. Cyclocross-pyörät poikkeavat maantiepyöristä siinä, että niiden taka- ja etuhaarukat ovat tilavammat, niissä käytettävien leveämpien ja voimakkaammin kuvioitujen renkaiden takia, koska vaihtelevissa olosuhteissa tarvitaan hyviä pito-ominaisuuksia. Myös jarrut poikkeavat maantiepyörissä käytettävistä. Cyclocross-pyörissä käytetään yleensä ns. cantilever-jarruja, joita aiemmin käytettiin hyvin yleisesti myös maastopyörissä. Levyjarrut ovat yleistymään päin, koska ne on nykyään kilpailuissa sallittu. Cyclocross-pyörien on oltava kevyitä, koska ajajan on pystyttävä nostamaan pyörä esteiden tai jyrkänteiden yli. Näkymä kilpailijasta pyrkimässä ylös mutaista rinnettä kantaen pyöräänsä olallaan on yksi lajin tunnistettavimmista mielikuvista.


title: Cyclocross

text: Muihin pyöräilylajeihin verrattuna taktiikalla ei cyclocrossissa ei ole kovin suurta merkitystä ja lajissa korostuu enemmän ajajan aerobinen kestävyys ja pyöränhallintataidot.


title: Cyclocross

text: Cyclocross-kilpailuissa ajaja saa vaihtaa pyöräänsä ja saa vastaanottaa ulkopuolista apua kilpailun aikana. Pyöräilijän noustessa mutaista rinnettä ylös hänen mekaanikkonsa voivat samaan aikaan puhdistaa hänen toista pyöräänsä. Yleensä kuitenkin vain ammattilaiskilpailuissa käytetään mekaanikkoja, mutta myös ystävät ja perheenjäsenet yleensä avustavat kilpailijaa.


title: Cyclocross

text: Yleinen kiinnostus cyclocrosspyöriä kohtaan on kasvanut, koska ne ovat monikäyttöisiä ja soveltuvat hyvin suomalaiseen vuodenaikojen vaihteluun.


title: Dromornithidae

text:
Dromornithidae on sukupuuttoon kuollut lentokyvyttömien lintujen heimo. Ne elivät Australiassa neogeenikaudella, mutta ovat nykyään kuolleet sukupuuttoon. Niiden luultiin kauan kuuluvan strutsilintuihin, mutta nykyään ne on luokiteltu sorsalintuihin. Läheisimmät elävät sukulaiset ovat sorsat. Nimi Dromornithidae tulee kreikan kielen sanoista dromaios (tarkoittaa nopeaa juoksijaa) ja ornis (tarkoittaa lintua).
Dromornithidae-heimon linnut olivat suurikokoisia ja "Dromornis stirtoni" kasvoi jopa yli 3-metriseksi. Heimo tunnetaan suuresta nokasta, jota käytettiin ainakin siementen murskaamiseen.


title: Dromornithidae

text: Dromornithidae-heimon jäsenet näyttivät suurilta emuilta tai moailta. Useimmat olivat raskasrakenteisia, joilla oli voimakkaat jalat ja suuresti supistuneet siivet. Viimeiset luut varpaissa muistuttivat enemmän pieniä kavioita kuin kynsiä. Nämä linnut kasvoivat 1,5-metrisistä jopa 3-metrisiin ("Dromornis stirtoni", luultavasti suurin elänyt lintu).


title: Dromornithidae

text: Vuonna 2005 viisi sukua ja seitsemän lajia oli löydetty, ja ainakin yksi uusi suku on työn alla. Pienin heimon laji oli luultavasti Barawertornis tedfordi, joka painoi 80–95 kg. Kaksi Ilbandornis-suvun lajia (Ilbandornis lawsoni ja Ilbandornis woodburnei) olivat suurempia, mutta heikompijalkaisia kuin muut dromornithidae-heimon jäsenet. Bullockornis planei ja Genyornis newtoni olivat raskasrakenteisia ja 2–2,5 m pitkiä ja ne painoivat noin 220–240 kg. Suurimmat heimon linnut olivat Dromornis-suvun Dromornis australis ja Dromornis stirtoni.


title: Dromornithidae

text: Dromornithidae-heimon jäseniä on toistaiseksi löydetty vain Australiasta. Suurin osa löydöistä on löytynyt mantereen itäosista, tosin myös Länsi-Australiasta ja Tasmaniasta on löydetty fossiileja. Pohjoisterritoriosta on löydetty usein juuri Dromornithidae-heimon fossiileja.


title: Oljokminsk

text: Oljokminsk (, ) on kaupunki Sahan tasavallan eteläosassa Oljokminskin piirissä 651 kilometriä Sahan pääkaupungista Jakutskista lounaaseen. Oljokminsk sijaitsee Lenan vasemmalla rannalla lähellä paikkaa jossa Oljokma-sivujoki liittyy siihen oikealta.


title: Oljokminsk

text: Paikkakunta syntyi kasakoiden linnoituksena ("ostrog") jokien yhtymäkohtaan jo vuonna 1635. Siitä tuli tärkeä tukikohta kauemmas Siperiaan suuntautuvalle toiminnalle. Kaupunkioikeudet Oljokminsk sai 1783.


title: Oljokminsk

text: Asukasluvun kehitys


title: Oljokminsk

text: Oljokminskin ilmasto on koko Sahan tasavallan tapaan hyvin kuiva ja mantereellinen. Talvella siellä on mitattu alimmillaan –66 °C sekä kesällä korkeimmillaan +45 °C.


title: Commonwealth realm

text: Commonwealth realm on sellainen Kansainyhteisöön kuuluva maa tai valtakunta, jonka hallitsija on Yhdistyneen kuningaskunnan kuningatar Elisabet II. Näitä maita on kuusitoista. Esimerkiksi Barbadoksella Elisabetin arvonimi on ”Hänen majesteettinsa Elisabet II, Barbadoksen kuningatar” tai yksinkertaisesti ”Barbadoksen kuningatar” (ilman mitään viittausta entiseen emämaahan Britanniaan). Maat ovat siis itsenäisiä valtioita, jotka ovat vain personaaliunionissa toistensa kanssa, kun valtaistuimella oleva hallitsija on käytännössä sama henkilö jokaisessa näistä valtakunnista.


title: Commonwealth realm

text: Commonwealth realm -maat ovat täysin itsenäisiä ja ulkopolitiikassaan toisistaan riippumattomia valtioita, joissa pelkästään on keskenään identtinen monarkia ja muut valtiolliset instituutiot. Yhteinen hallitsija asuu kuitenkin kokoaikaisesti Britanniassa, joten muissa maissa hänen asemaansa seremoniallisena valtionpäämiehenä hoitaa hänen nimittämänsä kenraalikuvernööri. Hallitsijan poliittista asemaa, joka on "de jure" sekä toimeenpaneva että lainsäädännöllinen, pitää pääministeri yhdessä demokraattisesti valitun hallituksensa kanssa.


title: Rommitoti

text: Rommitoti on drinkki, joka muodostuu rommista ja kuumasta vedestä tai teestä.


title: Rommitoti

text: Kuuman rommitotin alkuperänä pidetään purjelaiva-ajan merimieselämää. Purjealuksilla oli tapana jakaa miehistölle viina-annoksia. 1650-luvulla brittiläinen William Penn saapui Barbadokselle valloittakseen Jamaikan. Miehistölle ei löytynyt tavanomaisia juomia (olut ja viini), joten hänen täytyi ottaa rommia miehistön juomaksi. Rommin käyttö yleistyi ja siitä tuli virallinen osa laivaston muonitusta 1730-luvulla. Aluksi rommi jaettiin miehistölle laimentamattomana. Vuonna 1740 amiraali Edward Vernon, liikanimeltään "Old Grog", määräsi päivittäisen rommiannoksen laimennettavaksi vedellä.


title: Power Macintosh 4400

text: Power Macintosh 4400 on Apple Computerin 7. marraskuuta 1996 Euroopassa julkaisema tietokone. 17. helmikuuta 1997 laitteesta julkaistiin nopeammalla suorittimella varustettu versio Pohjois-Amerikassa ja Australiassa. Australian versio sai nimekseen Power Macintosh 7220. Hinnan matalana pitämiseksi Power Macintosh 4400 pyrki käyttämään mahdollisuuksien mukaan tietokoneteollisuuden standardiosia. Tietokone käytti Applen ja Motorolan yhteistyössä kehittämää Tanzania-emolevyä. Power Macintosh 4400 :sta julkaistiin myös PC-yhteensopivia malleja, jotka sisälsivät ylimääräisen, prosessorikortilla sijaitsevan 166 MHz:n x86-suorittimen. Laitteiden tuotanto lakkautettiin 1. tammikuuta 1998.


title: Power Macintosh 4400

text: Standardoimisen tuloksena Power Macintosh 4400 oli eräs Applen vähälukuisista tietokoneista, joissa oli metallinen kotelo. Levykeasema sijaitsi laitteen vasemmalla laidalla.


title: Power Macintosh 4400

text: Apple ja Motorola suunnittelivat Tanzania-emolevyn edullisten tietokoneiden tuontantoa varten. Power Macintosh 4400 jäi Applen ainoaksi Tanzaniaa käyttäväksi tietokoneeksi, mutta emolevyä käytettiin myös Motorolan StarMax 3000 ja 4000 sekä Umaxin SuperMac C500 ja C600 -tietokoneissa, muiden, kolmansien osapuolten valmistamien Macintosh-koneiden ohella. Tanzania tuki PowerPC 603e ja PowerPC 604e -suorittimia ja sisälsi 40 MHz:n väylän. Emolevyllä oli kolme PCI-paikkaa.


title: Phil Hellmuth

text: Phillip "Phil" Jerome Hellmuth Jr. (s. 16. heinäkuuta 1964 Madison, Wisconsin) on yhdysvaltalainen pokeriammattilainen ja World Series of Pokerin pääturnauksen voittaja vuodelta 1989 sekä World Series of Poker Europen pääturnauksen voittaja vuodelta 2012. Hän on ainoa pelaaja, joka on pystynyt voittamaan molempien sarjojen pääturnaukset. Hellmuth on onnistunut voittamaan yhteensä 14 WSOP-ranneketta (12 texas hold 'emista ja kaksi Seven-Card Razzista), mikä on lajin kaikkien aikojen ennätys. Hänellä on myös eniten WSOP-turnausten rahasijoja (126, joista kymmenen Euroopasta) ja finaalipöytäsijoja (57)


title: Phil Hellmuth

text: Kiistattomista saavutuksistaan huolimatta Hellmuth on pokerin kiistellyimpiä hahmoja - hänet tunnetaan erityisesti huonosta käytöksestään kohdatessaan vastoinkäymisiä ja tappioita, mistä tulee hänen lempinimensä "Poker Brat" ("Pokerikakara"). Hän pitää itseänsä maailman parhaana holdemin pelaajana.


title: Phil Hellmuth

text: Vuonna 1989 24-vuotiaasta Hellmuthista tuli kaikkien aikojen nuorin World Series of Pokerin mestaruusturnauksen voittaja, voitettuaan pääturnauksessa kaksinkertaisen mestarin Johnny Chanin. Nuorimman mestarin titteli pysyi hänellä vuoteen 2008 saakka. World Poker Tourilla Hellmuth on selviytynyt finaalipöytään kahdesti (näiden lisäksi hän on pelannut kahdessa WPT:n kutsukilpailussa).


title: Phil Hellmuth

text: Vuonna 2005 Hellmuth voitti National Heads-Up Poker Championship -turnauksen (kansallinen kaksinpeliturnaus). Vuoden 2006 turnauksessa hän hävisi ensimmäisellä kierroksella Chip Reeselle.


title: Phil Hellmuth

text: Toukokuussa 2018 Hellmuthin pokeriuran turnausansiot ylittivät 22,3 miljoonaa dollaria. Hän on kaikkien aikojen rahalistalla sijalla 12.


title: Phil Hellmuth

text: Hellmuth on esiintynyt television pokeriohjelmissa "High Stakes Poker" ja "Poker After Dark". Hän on julkaissut myös useita pokerikirjoja ja opetus-DVD:ita. Hellmuth asuu Palo Altossa, Kaliforniassa. Hän on naimisissa psykiatri Katherine Sanbornin kanssa, pariskunnalla on kaksi poikaa (Phillip III ja Nicholas).


title: Phil Hellmuth

text: Hellmuth valittiin Poker Hall of Fameen vuonna 2007. Nettipokerihuone UltimateBet.com on sponsoroinut Hellmuthia.


title: Phil Hellmuth

text: Phil Hellmuth tunnetaan myös näyttävistä World Series of Poker pääturnauksen sisääntuloista. Vuonna 2007 Hellmuth saapui rallikuskin varusteissa naispoliisien saattelemana. Hän oli juuri kolaroinut NASCAR-autonsa, eikä voinut käyttää sitä saapumiseen. Vuonna 2008 Hellmuth saapui turnaukseen Yhdysvaltain armeijan jeepillä pukeutuneena 11-tähden kenraaliksi. 2009 Hellmuth oli pukeutunut Julius Caesariksi ja saapui yhdentoista naisgladiaattorin ja muusien kanssa paikalle.


title: Työntömitta

text: Työntömitta (työntötulkki) on yleensä alle 200 millimetrin etäisyyksien mittaamiseen tarkoitettu mittalaite, jolla voidaan mitata kappaleiden paksuuksia, sisämittoja ja syvyyksiä tyypillisesti 0,1–0,02 millimetrin tarkkuudella. Laitetta kutsutaan puhekielessä myös nimellä tönäri tai mittalaitteen patentoineen yrityksen mukaan mauseri tai mauser-mitta. Vielä tarkempia etäisyysmittauksia voidaan tehdä mikrometriruuvilla.


title: Työntömitta

text: Tyypillinen työntömitalla mitattava kohde on kohtisuora etäisyys, kappaleen halkaisija, reiän syvyys jne. Esimerkiksi putken halkaisijaa mitattaessa mitattava putki puristetaan työntömitan mittausleukojen väliin ja luetaan mittaustulos mitta-asteikolta. Millimetrin kymmenykset luetaan ns. noniusasteikolta siten, että asteikon viiva, joka osuu lähimmäksi millimetriasteikolla olevaa viivaa, kertoo millin kymmenyksien määrän (jos työntömitan tarkkuus on 0,1 mm).


title: Työntömitta

text: Työntömitalla — tai vastaavalla 2-pistemittalaitteella — ei voida todentaa kappaleen ympyränmuotoisuutta, vaikka mittatulos eri pyörähdyskulmassa olisikin sama, sillä tasalevyisiä käyriä on muitakin kuin ympyrä (esimerkiksi Reuleaux’n kolmio). Myöskään holkin sisähalkaisijaa ei voi mitata 2-pistemittauksella luotettavasti.


title: Työntömitta

text: Nykyään on saatavissa myös digitaalisia työntömittoja, joissa on numeronäyttö sadasosamillimetrin tarkkuudella. Tällaisilla mitoilla voidaan todentaa mittausvoiman vaikutus mittaustulokseen.


title: Power Macintosh 7200

text: Power Macintosh 7200 on Apple Computerin 7. elokuuta 1995 julkaisema tietokone. Tietokonetta myytiin myös nimillä Power Macintosh 7215, Power Macintosh 8200 ja Apple Workgroup Server 7250. Power Macintosh 7200 julkaistiin yhdessä kalliimpien Power Macintosh 7500 ja 8500 -mallien kanssa. Power Macintosh 7200 esitteli uuden kotelomallin, jota käytettiin myöhemmissä Power Macintosh -malleissa. Laitteen tuotanto lakkautettiin 1. heinäkuuta 1996.


title: Power Macintosh 7200

text:
Power Macintosh 7200 julkaistiin kahden mallin voimin, 75 MHz:n ja 90 MHz:n versioista hitaampi karsiutui pois 120 MHz:n mallin tullessa myöhemmin markkinoille. 7200 sisälsi vähän päivitysvaraa emolevylle kiinteästi asennetun suorittimen takia. Videomuistin määrän kasvattaminen ja L2-prosessorivälimuistin lisääminen tekivät tietokoneesta kelvollisen suoriutumaan useimmista tehtävistä. Apple lupasi edullisen emolevypäivityksen toimittamista markkinoille 7200:n päivittämiseksi 7500-malliksi. Päivitys viivästyi ja tullessaan päivitys hyppäsi suoraan Power Macintosh 7600:n tasolle, tehden hankittavasta komponentista turhan kalliin.
Power Macintosh 7200:n suoritinta ei ollut mahdollista päivittää 7500-mallin tavoin, jossa suoritin oli tytärkortilla.


title: Bob Dylan’s Greatest Hits

text: Bob Dylan’s Greatest Hits on Bob Dylanin vuonna 1967 julkaistu kokoelmalevy. Sen kaikki kappaleet ovat Bob Dylanin käsialaa.


title: Udatšnyi

text: Udatšnyi (, ) on kaupunki Marhajoen varrella Mirnyin piirissä Sahan tasavallan länsiosassa Venäjällä, 1 370 km Sahan pääkaupungista Jakutskista luoteeseen ja 550 km piirikeskuksesta Mirnyistä pohjoiseen. Udatšnyin lähistöllä on suuri Udatšnyin timanttikaivos.


title: Udatšnyi

text: Udatšnyi perustettiin vuonna 1955 alueelta tehtyjen timanttilöytöjen vuoksi. Siitä tuli kaupunkityyppinen taajama vuonna 1968 ja kaupunki vuonna 1987.


title: Udatšnyi

text: Asukasluvun kehitys:


title: Glen Benton

text: Glen Benton (s. 18. kesäkuuta 1967) on yhdysvaltalainen metallimuusikko. Hän on floridalaisen death metal -yhtyeen Deiciden basisti-laulaja.


title: Glen Benton

text: Yhtyeen esikoisalbumilla "Deicide" on kappale ”Sacrificial Suicide”, jonka tiimoilta Benton väitti, että saavuttaakseen kristinuskon vastaisen elämän hän suunnitteli tekevänsä itsemurhan 33 vuoden iässä – tätä uhkaustaan hän ei kuitenkaan toteuttanut. Benton on myös esiintynyt vierailevana artistina muiden death metal -yhtyeiden albumeilla, kuten Vital Remains -yhtyeen albumeilla "Dechristianize" (2003) ja "Icons of Evil" (2007), Napalm Deathin kappaleessa ”Unfit Earth” albumilla "Harmony Corruption" ja Cannibal Corpsen kappaleissa ”A Skull Full of Maggots” albumilla "Eaten Back to Life" ja ”Vomit the Soul” albumilla "Butchered at Birth". "Roadrunner United 25th Anniversary" -albumilla hän lauloi kappaleen ”Annihilation by the Hands of God”.


title: Glen Benton

text: Benton on kiinnostunut moottoripyöristä, minkä voi nähdä levyn "Scars of the Crucifix" nimikkokappaleen musiikkivideolla. Hänellä on kaksi poikaa, Daemon Michael Benton sekä Vinnie Benton.


title: Glen Benton

text: Benton on tunnettu saatanallisista ja antikristillisistä aatteistaan sekä mielipiteistään ”nykypäivän korruptoituneista uskonnollisista järjestelmistä”. Hän on kuuluisa pietarinrististä, jonka hän on polttanut otsaansa vuosien aikana. Steve Asheimin mukaan tämä teko oli mitä luultavimmin vastaus yhtyeen saamaan aiempaan mediahuomioon Brian Hoffmanin poltettua pietarinristin käteensä savuketta käyttäen.


title: Universal Studios

text: Universal Studios (Universal Pictures, Universal City Studios) on NBC Universalin tytäryhtiö ja yksi suurimmista yhdysvaltalaisista elokuvastudioista. Sen tuotantostudiot ja toimistot sijaitsevat osoitteessa 100 Universal City Plaza Drive Universal Cityssä Kaliforniassa. Muut toiminnot on sijoitettu New Yorkiin. Universal on toiseksi vanhin studio Hollywoodissa Viacomin Paramount Picturesin jälkeen.


title: Universal Studios

text: Universial Studiosin perusti Oshkashiin Carl Laemmle, Wisconsiniin asettunut saksanjuutalainen siirtolainen. Hän oli vaatetusliikkeen pitäjä, mutta ryhtyi 1905 Nickelodeon-elokuvateattereiden omistajaksi. Vuonna 1908 perustettu Motion Pictrure Trust -patenttiyhtiö oli isku Laemmlelle ja muille Nickelodeon-yrittäjille. Thomas Edison omisti suurimman osan elokuva-alan patenteista (muun muassa kameroissa ja projektoreissa käytettävän sähkömoottorin). Pian Laemmle ja muut teattereiden omistajat eivät olleet halukkaita maksamaan Edisonin Trustille näyttämistä elokuvista.


title: Universal Studios

text: Vuonna 1909 Laemmle perusti oman Yankee Film Company -tuotantoyhtiön Abe ja Julius Sternin kanssa. Yhtiöstä kehittyi pian Independent Movie Pictures Company (IMP). Edisonilla näyttelijät esiintyivät nimettöminä, mutta Laemmle muutti tämän käytännön. Näyttelijöiden nimet mainittiin elokuvassa, ja Laemmle pystyi näin houkuttelemaan nimekkäitä teatterinäyttelijöitä elokuviinsa. Hän vaikutti näin omalta osaltaan tähtijärjestelmän syntyyn. Vuonna 1910 hän käytti Florence Lawrencea elokuvan markkinoinnissa. Se oli todennäköisesti ensimmäinen kerta, kun näyttelijää käytettiin elokuvan mainoskampanjassa. 8. kesäkuuta 1912 Laemmle yhdisti IMP:n ja kahdeksan pienempää yhtiötä uudeksi Universal Film Manufacturing Company -yhtiöksi. 1925 yrityksestä tuli osakeyhtiö ja nimeksi tuli Universal Pictures Company, Inc.


title: Universal Studios

text: Vuoden 1912 loppuun mennessä yhtiön tuotanto oli keskittynyt Hollywoodiin. Laemmle avasi maailman suurimman elokuvastudion, Universal City Studiosin vuonna 1915. Laemmle avasi studionsa matkailijoille päinvastoin kuin muut elokuvatuottajat. Universalista tuli suurin Hollywood-studio vuosikymmenen ajaksi. Studio tuotti enimmäkseen pienen budjetin melodraamoja, lännenelokuvia ja sarjaelokuvia.


title: Universal Studios

text: Innovatiivisuudestaan huolimatta Laemmle oli hyvin varovainen studiopäällikkönä. Universal menetti asemansa suurimpana studiona MGM:lle 1925. Suurin syy tähän oli, että Universalin kyvyikkäimpiin tuottajiin kuuluva Irving Thalberg siirtyi MGM:lle, koska se tarjosi hänelle enemmän rahaa kuin Universal.


title: Universal Studios

text: Universal avasi tuotantoyksikön Deutsche Universal-Film AG Saksassa vuonna 1926 Joe Pasternakin johdolla. Tämä yksikkö tuotti 3–4 elokuvaa vuodessa. Vuonna 1936 se joutui siirtymään Unkariin ja Itävaltaan Adolf Hitlerin takia. Äänielokuvan tultua se tuotti elokuvat pääasiassa saksaksi ja satunnaisesti unkariksi tai puolaksi.


title: Universal Studios

text: Vuonna 1927 Charles B. Mintz otti hallintaansa Winkler Pictures -yhtiön ja tuotti animaatiosarjan "Osku Kani" (1926–1938), jonka loivat Walt Disney ja Ub Iwerks. Universal levitti sen ja myös omisti oikeudet. Mintz olisi halunnut Disneyn ja Iwerksin työskentelevän halvemmalla, mutta he eivät suostuneet vaan perustivat oman yrityksen ja loivat Mikki Hiiren. "Osku Kanin" loputtua Universal ei ollut enää merkittävä animaatioelokuvien tuottaja.


title: Universal Studios

text: Vuonna 1928 Carl Laemmle teki pojastaan Carlista Universalin johtajan. Hän osti ja rakensi elokuvateattereita ja muutti studiot äänielokuvastudioiksi. Carl, Jr. panosti myös laatuelokuviin, joita olivat muun muassa osittain mykkä "Show Boat" (1928), Technicolor-kohtauksia sisältänyt musikaali "Broadway" 1929, Universalin ensimmäinen kokonaan värillinen musikaali "King of Jazz" sekä "Länsirintamalta ei mitään uutta" (1930), joka sai parhaan elokuvan Oscarin. Hänen aikanaan Universalista kehittyi myös menestyvä kauhuelokuvien tuottaja (muun muassa "Frankenstein" ja "Dracula – vanha vampyyri").


title: Universal Studios

text: Vuonna 1936 Laemmlet menettivät omistuksensa yhtiössä. J. Cheever Cowdin otti yhtiön omistukseensa. Hänen johdollaan tehtiin sopimukset William Wylerin ja Margareth Sullavanin kanssa. Laulaja Deanna Durbin solmi sopimuksen elokuvasta Three Smart Girls, 1936, Joe Pasternakin ohjauksessa. Elokuva oli ainoa suuren budjetin omaava tuotanto 1930-luvun lopulla. Komediaparin Abbott ja Costellon kanssa tehtiin sopimukset. Mae West, W. C. Fields ja Marlene Dietrich vierailivat studiolla. Universal juoni tuotantosopimuksen tuottaja Walter Wangerin ja ohjaaja Fritz Langin kanssa. Vuonna 1945 brittiläinen elokuvatuottaja J. Arthur Rank otti yhtiön hallintaansa, mutta menetti kiinnostuksensa ja myi osuutensa pois 1952. Vuonna 1950 James Stewart teki sopimuksen yhtiön kanssa. 1950-luvun lopulla elokuvateollisuus joutui vaikeuksiin television suosion kasvun vuoksi.


title: Universal Studios

text: Music Corporation of America eli MCA hankki yhtiön omistukseensa vuonna 1962. MCA:n näyttelijät Doris Day, Lana Turner ja Cary Grant tekivät sopimuksen Universalin kanssa. Vuonna 1968 NBC-yhtiö yhdistyi Universalin kanssa ja tuotanto keskittyi televisio-ohjelmien tekemiseen. Kuuluisia elokuvia kuitenkin tehtiin: esimerkkeinä "Kiitorata", "Svengijengi ’62", "Puhallus", "E.T." ja "Jurassic Park". 1990-luvulla MCA muuttui MCA Universal Home Video Inc:ksi siirryttäessä videonauha- ja DVD-myyntiteollisuuteen.


title: Universal Studios

text: Lew Wassermann etsi rikasta liikekumppania, ja se löytyi Matsushita Electric -yhtiöstä, japanilaisesta elektroniikan valmistajasta. Matsushita myi osuutensa Seagramille, joka osti Polygramin 1999. Kesäkuussa 2000 Seagram myytiin mediayhtiö Vivendille.


title: Universal Studios

text: Vuonna 2004 yhtiö myytiin General Electric -yhtiölle, joka on NBC:n osakas. Kaupan tuloksena muodostui uudelleen nimetty NBC-Universal-yhtiö. Vuosien aikana Universal on tehnyt sopimuksia pienempien yhtiöiden kanssa.


title: Universal Studios

text: Suomessa toimivan Universal Pictures Finland Oy:n omistaa Bermudalle rekisteröity NBCU Dutch Holdings (Bermuda) Limited.


title: Lensk

text: Lensk (, ) on kaupunki Lenan yläjuoksun varrella Lenskin piirissä Sahan tasavallan länsiosassa Venäjällä, 840 kilometriä Sahan pääkaupungista Jakutskista länteen. Lensk perustettiin vuonna 1663 ja kaupunki siitä tuli vuonna 1963.


title: Bob Dylan’s Greatest Hits Vol. II

text: Bob Dylan's Greatest Hits Vol. II ("More Bob Dylan Greatest Hits" Manner-Euroopan julkaisuissa) on Bob Dylanin kokoelmalevy (tupla) vuodelta 1971. Kaikki kappaleet ovat Dylanin kirjoittamia.


title: Dvirkivštšyna

text: Dvirkivštšyna () on kylä Ukrainan Kiovan alueen Jahotynin piirissä, vajaan sadan kilometrin päässä Kiovasta itään.


title: Dvirkivštšyna

text: Dvirkivštšynassa on syntynyt jalkapalloilija Andri Ševtšenko.


title: Alkometri

text: Alkometri on laite, jolla määritetään verenalkoholi uloshengitysilmasta.


title: Alkometri

text: Viranomaisten käyttämien laitteiden toiminta perustuu hengitysilmassa olevan alkoholin sähkökemialliseen hapettamiseen. Anturina toimivassa käyttöainekennossa alkoholi hajoaa siten, että kennon yläpinnalle muodostuu etikkahappoa ja ylimääräelektroneja. Kennon alapinnalle syntyvä elektronivajaus aiheuttaa sähkövirran pintojen välillä. Jännite mitataan platinaelektrodien avulla ja on luettavissa verenalkoholia osoittavana promillelukemana.


title: Alkometri

text: Oikein kalibroitu ja huollettu seulonta-alkometri osoittaa verenalkoholin hyvin todenmukaisesti ja poikkeamat ovat vain sadasosapromillien luokkaa.


title: Alkometri

text: Suomen poliisi sai lahjoituksena 1974 koekäyttöön kaksi Alcometer-merkkistä seulonta-alkometriä. Koska laitteet saavuttivat hyviä tuloksia, niiden määrää lisättiin nopeasti; nykyisin jokaisella liikkuvalla poliisilla ja lähes jokaisella kenttätyössä toimivalla on oma alkometri Suomen poliisissa. Parhaimmiksi ovat osoittautuneet viranomaiskäytössä Alcometer- tai Alco Sensor -merkkiset mittauslaitteet.


title: Posten Norge

text: Posten Norge As on Norjan valtion omistama osakemuotoinen postiyhtiö, joka vastaa Suomen Postia. Se on yksi Norjan suurimmasta konsernista, ja sen toimialueeseen kuuluu koko Norja. Lisäksi yhtiöllä on lukuisia tytäryhtiöitä, jotka toimivat lähinnä ulkomailla. Näitä Norjan postin tytäryhtiöitä ovat muun muassa:Yrityksen liikevaihto ylsi vuonna 2006 noin 20 miljardiin kruunuun, eli noin 2,4 miljardiin euroon. Liikevoittoa yritys tuotti tuolloin yli 172 miljoonaa euroa. Se on yksi Norjan vanhimmista valtiollisista konserneista, sillä se perustettiin jo vuonna 1647.


title: Posten Norge

text: Postin perusti Kristian IV 17. tammikuuta 1647. Postin kantamisesta huolehtivat maanviljelijät, jotka eivät saaneet palkkaa mutta erilaisia etuuksia, kuten verovapauden ja vapautuksen armeijasta. Myöhemmin Posti oli mukana uusien tekniikoiden käyttöönotossa. Norjan posti otti muun muassa ensimmäisenä käyttöön kaksi höyrykonetta.


title: Kaislamerimetso

text: Kaislamerimetso ("Microcarbo africanus") on merimetson ("Phalacrocorax carbo") pienempi sukulainen, jota tavataan Afrikassa vesistöjen lähellä. Monista muista merimetsolajeista poiketen kaislamerimetsot elävät lähinnä makean veden äärellä. Myös se on erikoistunut saalistamaan kaloja, ynnä muita pieniä vesieläimiä sukeltamalla.


title: Tirpitz

text: Tirpitz voi tarkoittaa ainakin seuraavia:


title: Puuppola

text: Puuppola (vanhoissa kartoissa ja maakirjoissa Korttajärven kylä) on kylä Jyväskylän kaupungissa, virallisesti kaupunginosa numero 52, noin 12 kilometriä pohjoiseen kaupungin keskustasta. Puuppola kuului aiemmin Jyväskylän maalaiskuntaan. Maisemaa hallitsevat pellot ja metsät, alueella on maatiloja sekä omakotitaloja. Puuppola on ollut yhtäjaksoisesti asutettuna 1500-luvulta asti, jolloin Korttajärven rannalle muutti uudisasukkaana vuonna 1572 Pietari Puuppoinen, jonka mukaan Puuppolan kylää on alettu kutsua.


title: Puuppola

text: Puuppolassa on päiväkoti, koulu, hoivakoti ja M-ketjuun kuulunut lähikauppa Rita sekä lukuisia muita pienyrityksiä. Ralliautoilija Tommi Mäkinen on syntynyt Puuppolassa, missä on myös hänen ralliautoja valmistava tehtaansa. Puuppolassa asuvat myös rallikuski Mikko Hirvonen ja ex-rallikuski Harri Rovanperä.


title: Puuppola

text: Puuppolan liikuntamahdollisuuksiin kuuluu koululla oleva hiekkakenttä kesäisin ja ulkojää talvisin. Talvisin latuverkosto on kattava ja kesäisin uimaranta muun muassa Korttajärvellä.


title: Puuppola

text: 1990-luvun alussa Jyväskylän maalaiskunta teki suunnitelman, jossa Puuppolaan olisi rakennettu kerrostaloja ja alueesta olisi vähitellen kehitetty 10 000 asukkaan taajama. Paikalliset asukkaat perustivat kyläyhdistyksen, joka vastusti suunnitelmaa ja Puuppolan ilmeen muuttamista maaseutukylästä kaupunkimaiseksi taajamaksi. Kyläyhdistyskin toivoi Puuppolan kasvavan, mutta asetti omaksi tavoitteekseen asukasluvun kaksinkertaistamisen noin 3000 asukkaaseen.


title: Bob Dylan’s Greatest Hits Volume 3

text: Bob Dylan’s Greatest Hits Volume 3 on Bob Dylanin kokoelma-albumi vuodelta 1994.


title: Michael Ironside

text: Michael Ironside (12. helmikuuta 1950 Toronto, Ontario) on kanadalainen näyttelijä.


title: Michael Ironside

text: Ironside varttui Queenin ja Papen alueella. Hänen isänsä työskenteli poliisina ja hänen äitinsä oli kotiäiti kasvattaen Michaelin ja hänen neljä sisarustaan. Michael kävi Ontarion taideopistoa ja työskenteli rakennusalalla ennen näyttelijän ammattiaan.


title: Michael Ironside

text: Alun perin hän aloitti näyttelemisen vain, koska hän tunsi, että se voisi auttaa häntä kirjailijana. Ironside esiintyi uransa alussa muun muassa elokuvissa "Top Gun – lentäjistä parhaat", "Total Recall – unohda tai kuole", "Highlander 2 – Paluu" ja "Karate Kid saa seuraajan".


title: Michael Ironside

text: Ironside on myös antanut äänensä muutamille peli-, ja animaatiohahmoille. Näihin lukeutuu muun muassa "Splinter Cell" -pelisarjasta tuttu Sam Fisher ja "Command & Conquer 3" -pelissä oleva kenraaliluutnantti Jack Granger, sekä "Teräsmies"-animaatiosarjassa "Darkseid".


title: Trojan

text: Trojan () on kaupunki Keski-Bulgariassa. Sen asukasluku 22 000 ja pinta-ala 60,243 km. Trojan sijaitsee 160 kilometriä Sofiasta. Lähin lentoasema Trojanista on Gorna Orjahovitsa 105 kilometrin päässä. Beli Osam -niminen joki virtaa kaupungin halki.


title: Trojan

text: Trojanista tuli kaupunki 1868 kun se kehittyi alueen teollisuuden keskukseksi. Vuonna 1948 kaupungin liikenneyhteydet paranivat Lovetš–Levski–Svištov-rautatien myötä.


title: Trojan

text: Trojanin alueella sijaitsee historiallinen Trojanin luostari. Se on myös kuuluisa saviesineistään ja paikallisesta Vinprom-Trojain luumu-rakian tuotannosta. Trojanissa on suuri Actavisin lääketehdas sekä Elman ja Mashstroin koneteollisuutta.


title: Dynasty Warriors

text: Dynasty Warriors on Omega Forcen kehittämä toimintapelisarja. joka Sarjan ensimmäinen osa Dynasty Warriors julkaistiin vuonna . Tuolloin peli oli vielä "mies-miestä-vastaan" tyylinen taistelupeli. Vasta sarjan toisessa osassa (Dynasty Warriors 2) pelistä tuli RPG-tyylinen taistelupelisarja, jossa soditaan eri "liitoilla" muita vastaan. Pelin alkaessa pelaaja saa valita mille puolelle asettuu, ja millä hahmolla haluaa osallistua sotiin. Pelin edetessä pelaajan valitsema hahmo kehittyy. Pelisarjan tuottaja on Koei. Varsinaisesti pelisarja pohjautuu enemmänkin Luo Guanzhongin kirjoittamaan romaaniin "Sanguo yanyi", kuin oikeaan historiaan.Alkuperäinen "Dynasty Warriors" -peli oli sivuttaissuunnasta kuvattu yksi yhtä vastaan taistelupeli, jossa toisiaan vastaan ottelivat erilaisin asein varustetut sankarit Kiinan kolmen kuningaskunnan aikakaudelta.


title: Dynasty Warriors

text:
"Dynasty Warriors 2":sta lähtien pelisarja on ollut "hack'n'slash" -tyylinen. Musou Mode -pelitilassa pelaaja valitsee jonkin historiallisista hahmoista ja taistelee tällä erilaisilla "kolmen kuningaskunnan" aikakauden tapahtumiin sijoittuvilla taistelukentillä. Jokaisella kenraalilla on oma tarinansa, jonka juoni johdattaa pelaajan taistelukentältä toiselle. Dynasty Warriors 2 ja -3 peleissä Musou Modea pystyi pelaamaan ainoastaan joko Shu, Wu tai Wei -valtioiden kenraaleilla, näiden ollessa pelisarjan keskeisimmät valtiot. Vasta "Dynasty Warriors 3: Xtreme Legends":istä alkaen vaihtoehtoisilla kenraaleilla on ollut oma "Musou Mode".
"Dynasty Warriors 4" tekee poikkeuksen tarinankerrolliseen "Musou Modeen". Kyseisessä pelissä ei valita yhtä kenraalia ja tämän tarinaa, jota seurata, vaan pelattavissa on kokonaisen kuningaskunnan tarina. Dynasty Warriors 5 -pelissä jokaisella hahmolla on oma Musou Mode, kun taas seuraavassa osassa vain tietyillä hahmoilla on Musou Mode. Sarjan seitsemäs osa palaa neljännen osan tarinankerrontaan, mutta tällä kertaa jokaisessa kentässä hahmo on ennalta määrätty eikä sitä voi vaihtaa. Dynasty Warriors 8 jatkaa edeltäjänsä tarinankerrontamuotoa, mutta joissakin taisteluissa pelaaja valitsee 2-4 hahmosta.


title: Dynasty Warriors

text: Pelisarjan "Empires" -lisäosat antavat pelaajalle mahdollisuuden rakentaa itse oma kuningaskuntansa Kiinan kartalle, joko historiallisessa tai fiktionaalisessa skenaariossa.


title: Dynasty Warriors

text:
Wu
Wei
ShuJinMuut pelattavat hahmot


title: Musta Dahlia (elokuva)

text: Musta Dahlia () on Brian De Palman ohjaama elokuva, joka perustuu James Ellroyn samannimiseen romaaniin. Se sai ensi-iltansa avauselokuvana Venetsian elokuvajuhlilla 30. elokuuta 2006.


title: Musta Dahlia (elokuva)

text: Tarina perustuu tositapahtumiin, Los Angelesissa vuonna 1947 tapahtuneeseen nuoren naisnäyttelijän ratkaisemattomaan murhaan.


title: Musta Dahlia (elokuva)

text:
Elokuvan esituotannossa David Fincher oli valittu ohjaajaksi ja Mark Wahlberg Lee Blanchardin rooliin. Wahlberg joutui kuitenkin jättämään projektin, sillä hän ei onnistunut sovittamaan sen ja toisen elokuvansa "The Brazilian Jobin" kuvauaikataulujaan yhteen.
Kun De Palmasta tuli ohjaaja, hän otti rooliin Aaron Eckhartin juuri ennen kuvausten aloitusta huhtikuussa 2005. James Horner oli alun perin mukana projektissa, mutta helmikuussa 2006 ilmoitettiin, että Mark Isham oli korvannut hänet. Elokuvaa kuvattiin Los Angelesissa Kaliforniassa ja Pernikissä Bulgariassa. Kay Lalken roolia tarjottiin Eva Greenille, mutta hän kieltäytyi, koska halusi välttää tyypillistä femme fatalen roolia. Roolin sai Scarlett Johansson.


title: Musta Dahlia (elokuva)

text: Elokuva sai Yhdysvalloissa ensi-iltansa 15. syyskuuta 2006 2 226 teatterissa. Avausviikonloppuna se nousi toiselle sijalle ja tuotti 10 miljoonaa dollaria. Kuuden viikon jälkeen 26. lokakuuta 2006 se oli tuottanut 22 545 080 dollaria.


title: Musta Dahlia (elokuva)

text: Amerikkalaisten kriitikoiden keskuudessa elokuva ei saanut kovin hyvää vastaanottoa, mutta suomalaiskriitikko Arto Pajukallio löysi siitä tyylittelyä ja aisteja hivelevää visuaalista loistokkuutta.


title: Aitos

text: Aitos (, kreikaksi/traakiaksi Αετός) on kaupunki Itä-Bulgariassa. Aitos kuuluu Burgasin alueeseen. Kaupungin asukasluku on 19 904 (2011).


title: Katjuša (kappale)

text: Katjuša () on venäläinen toisen maailmansodan aikainen laulu tytöstä, joka ikävöi armeijan palveluksessa olevaa rakastaan. Laulun on säveltänyt Matvei Blanter vuonna 1938 ja sanoituksen on tehnyt Mihail Isakovsky. Ensimmäisen kerran laulun esitti Lidija Ruslanova. Kriitikot ovat esittäneet, ettei sävelmä ole Blanterin, sillä samankaltainen sävel on Igor Stravinskyn oopperassa "Mavra" (1922).


title: Katjuša (kappale)

text: Nimi Katjuša on diminutiivi venäläisestä nimestä Jekaterina (ks. Katariina). Katja on lempinimi ja Katjuša hellä diminutiivi.


title: Katjuša (kappale)

text: Laulu on antanut nimensä myös neuvostoliittolaisille raketinheittimille BM-8, BM-13 ja BM-31, jotka rakennettiin toisen maailmansodan aikana Puna-armeijan käyttöön.


title: Katjuša (kappale)

text: Laulu esitettiin ensimmäisen kerran venäläisessä teollisuuskoulussa Moskovassa vuonna 1941, jolloin naisopiskelijat lauloivat sen jäähyväisiksi natsi-Saksan vastaiseen taisteluun lähteville venäläisille sotilaille. Laulu tuli suosituksi koko Neuvostoliitossa.


title: Katjuša (kappale)

text: Italia liittyi liittoutuneisiin vuonna 1943. Seuraavien kahden vuoden aikana italialaiset partisaanit taistelivat Italiassa saksalaisia natseja ja italialaisia fasisteja vastaan. Felice Cascione (1918–1944) kirjoitti ”Katjušaan” italialaisen sanoituksen. Laulusta ”Fischia il vento” () tuli (”Bella ciaon” ja ”La Brigata Garibaldin” ohella) yksi suosituimmista partisaanihymneistä.


title: Katjuša (kappale)

text: Monien muiden vanhojen venäläisten laulujen tavoin ”Katjuša” on muodostunut Israelissa kansanlauluksi. Valko-Venäjällä syntynyt runoilija Noah Pniel käänsi laulun hepreaksi vuonna 1940 ollessaan Liettuassa, ennen saapumistaan Israeliin. Laulu tuli erittäin suosituksi juutalaisten pioneerien keskuudessa, ja myöhemmin Israelin vastaperustetun valtion nuorisoliikkeissä ja kibbutseilla. Kuuluisa kibbutsiryhmä Gevatron teki siitä myöhemmin suositun tulkinnan. Laulua kutsutaan usein nimellä ”Päärynä ja omena kukkivat” (לבלבו אגס וגם תפוח) laulun hepreankielisen sanoituksen ensimmäisen säkeen mukaan. Laulu on hyvin suosittu vielä nykyäänkin.


title: Batmanin maakunta

text: Batman on yksi Turkin 81 maakunnasta. Batman sijaitsee pääosin kurdien asuttamalla alueella maan kaakkoisosassa.


title: Batmanin maakunta

text: Maakunnan pinta-ala on 4 477 neliökilometriä ja väkiluku 557 593 (2014).


title: Batmanin maakunta

text: Batmanin maakunta on jaettu kuuteen piirikuntaan (hallinnollinen piirikunta lihavoitu):


title: Leväbarbi

text: Leväbarbi ("Crossocheilus siamensis") on särkikala. Se on helppohoitoinen seura-akvaarion parvikala, joka on akvaarioharrastajien suosiossa, koska se syö viherleviä. Sitä sekoitetaan usein kuonobarbiin ("Epalzeorhynchos kalopterus") ja levänuoliaiseen ("Gyrinocheilus aymonieri") sekä mahdollisesti juovaimubarbiin.


title: Leväbarbi

text: Leväbarbi voi kasvaa jopa 16-senttiseksi ja elää jopa 10-vuotiaaksi. Leväbarbi on pitkä kala ja se tarvitsee kohtuullisen suuren akvaarion. Leväbarbin väri on hopeankellertävä ja sillä on musta raita joka tummuu vanhetessa. Nimensä mukaan se syö levää, rapsutellen sitä ahkerasti alaspäin kääntyvällä suullaan.


title: Leväbarbi

text: Leväbarbi on kotoisin Kaakkois-Aasiasta.


title: Leväbarbi

text: Leväbarbi on taitava hyppelijä, joten leväbarbialtaan pitää olla hyvin suojattu. Laji ui keskivedessä ja voi elää jopa kymmenvuotiaaksi. Leväbarbi on aggressiivinen kutuaikana.


title: Leväbarbi

text: 24–26-asteinen vesi on todettu lajille sopivaksi, happamuus eli pH 6,5–8,0 ja veden kovuus n. 5–20 dH. Akvaario ei saa olla liian täynnä sillä tämä kala vaati paljon uintitilaa. Leväbarbiparvelle tulisi olla 100 cm pitkä allas.


title: Leväbarbi

text: Kala on lähes kaikkiruokainen.


title: Çanakkalen maakunta

text: Çanakkale on yksi Turkin 81 maakunnasta. Çanakkalen maakunta sijaitsee maan luoteisosassa Dardanellien ympäristössä sijaiten sekä Euroopassa että Aasiassa.


title: Çanakkalen maakunta

text: Vuoden 2015 lopussa arvioitu väkiluku oli 513 341.


title: Çanakkalen maakunta

text: Çanakkalen maakunta on jaettu 12 piirikuntaan (hallinnollinen piirikunta on lihavoitu):


title: Reaktor

text: Reaktor Innovations Oy eli Reaktor on suomalainen IT-asiantuntijapalveluita, ohjelmistokehitystä sekä digitaalista design-työtä tarjoava yritys. Reaktorin toimitusjohtaja on Vesa Lauronen. Yrityksen pääkonttori sijaitsee Helsingissä ja sillä on toimipisteet myös Seinäjoella, Jyväskylässä, Tokiossa, New Yorkissa, Turussa, Amsterdamissa ja Dubaissa. Ohjelmistokehityksessä Reaktor on pyrkinyt hyödyntämään ketterän ohjelmistokehityksen menetelmiä.


title: Reaktor

text: Yritys perustettiin vuonna 2000 ja sen palveluksessa työskenteli 285 henkilöä syyskuussa 2014. Reaktor-konsernin liikevaihto oli vuonna  2014 noin 31 miljoonaa euroa ja vuonna  2013 noin 25,5 miljoonaa euroa.


title: Reaktor

text: Reaktor on valittu Great Place to Work Institute Finlandin Suomen parhaat työpaikat -tutkimuksessa Suomen parhaaksi työpaikaksi vuosina 2008, 2009, 2010 ja 2011. Euroopan parhaat työpaikat -tutkimuksessa Reaktor oli ensimmäinen vuonna 2008, toinen vuosina 2009 ja 2011 ja kolmas vuonna 2010. Vuonna 2014 Vastuullinen kesäduuni-kampanja palkitsi Reaktorin suurten yritysten luokan vastuullisimpana kesätyönantajana.


title: Reaktor

text: Kaupan ja tekniikan alan ammattilaisten ja korkeakouluopiskelijoiden keskuudessa tehdyssä  T-Median Työnantajakuva 2015 –tutkimuksessa vuonna 2015 Reaktor valikoitui Suomen luotettavimmaksi ja parasmaineisimmaksi työnantajaksi.


title: Reaktor

text: Reaktor järjesti ensimmäiset koodauksen maailmanmestaruuskilpailut vuonna 2014. Kilpailut kulkivat nimellä Hello World Open ja se toteutettiin yhteistyössä peliyhtiö Supercellin kanssa. Tammikuussa 2014 Reaktor järjesti Suomen ensimmäisen Lasten koodikoulun, joka levisi pian muiden alan yritysten ja vapaaehtoisten järjestäjätahojen avulla ympäri Suomea. Syyskuussa 2014 järjestettiin ensimmäinen, Reaktorin koodikoulun materiaaleihin ja konseptiin perustuva lasten ohjelmointioppitunti Saksassa.


title: Reaktor

text: Vuosina 2012–2014 yritys järjesti vuosittain konferenssiparin nimeltä Reaktor Dev Day ja Reaktor Design Day. Syksyllä 2015 konferenssit yhdistettiin. Uusi tapahtuma on nimeltään Reaktor Breakpoint.


title: Reaktor

text: Reaktor aikoo laukaista Suomen ensimmäisen kaupallisen satelliitin vuoden 2016 loppupuolella mahdollisesti Baikonurin avaruuskeskuksesta. Kahden CubeSat-yksikön kokoisessa Hello World -nanosatelliittissa tulee olemaan radio, GPS-laitteisto ja kamera.


title: Hans Heinrich Thyssen-Bornemisza

text: Paroni Hans Heinrich von Thyssen-Bornemisza de Kászon (13. huhtikuuta 1921 – 26. huhtikuuta 2002) oli hollantilaissyntyinen Sveitsin kansalainen, jolla oli unkarilainen aatelisnimi. Hän oli huomattava taidekeräilijä ja teollisuusmies. Thyssen asui pitkään Monacossa, Englannissa ja Espanjassa. Thyssen syntyi Haagissa, Alankomaissa hänen isänsä oli Heinrich Thyssen-Bornemisza de Kászon (1875–1947) ja äiti Margit Bornemisza de Kászon (1887–1971). Thyssenin suku, joka oli alun perin saksalaista, loi omaisuutensa teräksellä ja muulla raskaan teollisuuden alalla. Heinrich Thyssen muutti Saksasta Unkariin vuonna 1905. Madridissa on hänen nimelleen omistettu museo Thyssen-Bornemiszan museo.


title: Hans Heinrich Thyssen-Bornemisza

text: Hans Thyssen nai 1. elokuuta vuonna 1946 itävaltalaisen aristokraatin prinsessa Teresa Amalia Franziska Elisabeth Maria von Lippe-Weissenfeldin (s. 1925). He saivat yhden lapsen, Georg Heinrichin (s. 1950). Pariskunta erosi 1954. Toinen avioliitto tapahtui vuonna 1954, kun hän nai anglo-intialaisen mallin Nina Dyerin (1930–1965). He eivät saaneet lasta. He erosivat vuonna 1956. Myöhemmin Dyer nai prinssi Sadruddin Aga Khanin. Dyer teki itsemurhan vuonna 1965.


title: Hans Heinrich Thyssen-Bornemisza

text: Thyssenin kolmas avioliitto oli vuonna 1956, kun hän nai uusiseelantilais-brittiläisen mallin Fiona Frances Elaine Campbell-Walterin (s. 1932). He saivat yhden lapsen, Francescan (s. 1958), joka nai Karl Habsburg-Lothringenin, Itävallan viimeisen keisarin pojanpojan. Thyssenin kolmaskin liitto päätyi eroon vuonna 1965 ja myöhemmin Fiona nai kreikkalaisen Alexander Onassisiksen, joka oli laivanvarustaja Aristoteles Onassiksen poika.


title: Hans Heinrich Thyssen-Bornemisza

text: Thyssenin neljäs vaimo oli Denise Shorto (s. 1942), brasilialaisen pankkiirin tytär, jonka kanssa hän meni naimisiin vuonna 1967. He saivat yhden lapsen. Pariskunta erosi vuonna 1984. Viidennen kerran Thyssen meni naimisiin vuonna 1985 espanjalaisen María del Carmen Rosario Cervera Fernández de la Guerran eli Carmen "Tita" Cerveran (s. 1943) kanssa, joka oli vuoden 1961 Miss Espanja.


title: Hans Heinrich Thyssen-Bornemisza

text: Thyssen kuoli vuonna 2002 Sant Feliu de Guíxolsissa Espanjassa. Hänet on haudattu sukutilalle Landsbergin linnaan, Ruhrin alueelle Essenin lähelle Saksaan.


title: Heinrich Thyssen

text: Heinrich Thyssen vuodesta 1907 paroni Heinrich Thyssen-Bornemisza de Kászon (s. 31. lokakuuta 1875 – 26. kesäkuuta 1947 Lugano) oli saksalais-unkarilainen teollisuusyrittäjä ja taiteenkerääjä. Thyssenin suku on Saksan rikkaimpia ja vaikutusvaltaisempia.


title: Heinrich Thyssen

text: Opiskeltuaan kemiaa Heidelbergin yliopistossa hän nai Margit Freiin Bornemisza de Kászon et Impérfnanin vuonna 1906 ja sai samalla Itävalta-Unkarin kansalaisuuden. Keisari Frans Joosef I antoi hänelle paronin arvonimen. Ensimmäinen maailmansota vei kuningaskunnan romahdukseen, ja perhe muutti Haagiin Hollantiin, jossa hänestä tuli Thyssenin suvun yritystoimintaa, muun muassa pankkia Bank voor Handel en Scheepvaart.


title: Heinrich Thyssen

text: Vuonna 1932 hän muutti Luganoon Sveitsiin ja alkoi kerätä taidetta. Vuonna 1933 hän erosi vaimostaan.


title: Heinrich Thyssen

text: Hänen poikansa paroni Hans Heinrich Thyssen-Bornemisza jatkoi taiteen keräämistä, mutta myi kokoelma vuonna 1993 Espanjan valtiolle 350 miljoonalla dollarilla.


title: Iso-Timonen

text: Iso-Timonen on Kiiminkijoen vesistöalueeseen kuuluva järvi Utajärven kunnassa Pohjois-Pohjanmaalla.


title: Iso-Timonen

text: Järvi sijaitsee noin 12 kilometriä pohjoiseen Juorkunan kylästä ja noin 41 kilometriä koilliseen Utajärven keskustaajamasta. Se saa vetensä ympäröiviltä soilta ja laskee itään Marttisjärveen Timo-ojaa pitkin.


title: Iso-Timonen

text: Soiden keskellä sijaitseva, melko suuri ja matala järvi on ruskeavetinen. Suoperäisyydestään johtuen se on erittäin humuspitoinen ja rehevä. Pohjoisesta järvelle työntyvä Salmenniemi jakaa järven kahteen altaaseen: suurempaan itäiseen altaaseen sekä pienempään läntiseen Heinäselän altaaseen. Heinäselkää muusta järvestä erottavassa kapeassa salmessa on lapinpadon jäänteet. Iso-Timonen on myös jossain määrin edustava esimerkki ns. dystrofisesta järvestä, johon tulevalla lähdevedellä on ilmeisesti suuri merkitys järven happipitoisuudelle ja ravinteisuudelle.


title: Iso-Timonen

text: Järven valuma-alue on pääosin suota, josta on ojitettu noin puolet. Laajin valuma-alueen suo on Kiiskisuo, joka on aapaa. Huomattavimmat järven ympäristön harjumaiset muodostumat ovat pohjoislaidan Viinivaaran eteläosa ja etelän puolen Juurimaa. Järven rannat ovat nevoja ja rämeitä ja ranta-alueen suot ovat pääosin ojittamattomia. Järven laskuoja Timo-oja on hitaasti virtaava ja suorantainen. Viinivaaran pohjavesi purkautuu paljolti Kiiskihetteen lähteeseen, joka on voimakkaasti kiehuva avolähde. Hetteen lähdepuro kulkee kaivetun valtaojan kautta juuri Iso-Timosen järveen.


title: Persoonallisuushäiriöt

text: Persoonallisuushäiriöt ovat mielenterveyden häiriöiksi luokiteltuja kehityksellisiä tiloja, jotka alkavat lapsuudessa tai nuoruudessa ja jatkuvat aikuisiässä. Persoonallisuushäiriöt voivat aiheuttaa vakavia ongelmia ja toimintakyvyn heikkenemistä niistä kärsiville henkilöille.


title: Persoonallisuushäiriöt

text: American Psychiatric Associationin mukaan persoonallisuushäiriöt ovat henkisen kokemuksen ja käytöksen kestäviä malleja, jotka poikkeavat huomattavasti kyseessä olevan henkilön oman kulttuurin odotuksista. Nämä mallit ovat monissa tapauksissa joustamattomia ja hellittämättömiä. Mallin alkaminen voidaan jäljittää ainakin aikuisuuden alkuun. Tullakseen diagnosoiduksi persoonallisuushäiriöksi käyttäytymismallin täytyy aiheuttaa huomattavaa ahdistusta tai selkeää heikkenemistä henkilökohtaisissa, sosiaalisissa tai työtilanteissa. Raja persoonallisuushäiriöisen ja normaalina pidetyn käytöksen välillä on liukuva. Useimmilla psyykkisesti terveillä ihmisillä ilmenee etenkin stressitilanteissa eri persoonallisuushäiriöille ominaisia tapoja kokea tai käyttäytyä. Persoonallisuushäiriöissä nämä tavat ja käytös ovat kuitenkin luonteeltaan jäykempiä ja itsepäisempiä. Persoonallisuushäiriöille ominaiset käytöstavat ymmärretään henkilön keinoina hallita tai välttää yksinäisyyteen tai ihmissuhteisiin liittyviä ahdistavia mielikuvia ja tunteita .


title: Persoonallisuushäiriöt

text: Persoonallisuushäiriöksi käyttäytymistä on aikojen kuluessa luokiteltu eri kulttuureissa eri tavoin. Kulttuurista riippuu myös, milloin jokin piirre ylittää ympäristöä häiritsevän rajan. Suomessa käytössä oleva Maailman Terveysjärjestön ICD-10 -tautiluokitus sisältää aikuisten persoonallisuushäiriöt luokituksessa F60-F69. Amerikan Yhdysvalloissa sen sijaan käytettävä DSM-luokitus sisältää pienin eroavaisuuksin pääosin vastaavat persoonallisuushäiriöt kuin ICD-10.


title: Persoonallisuushäiriöt

text: DSM (= The Diagnostic and Statististical Manual of Mental Disorders)


title: Persoonallisuushäiriöt

text: Persoonallisuushäiriö-diagnoosin tekeminen vaatii näiden kriteereiden tyydyttävää täyttymistä eri persoonallisuushäiriöiden ominaisten oireiden lisäksi.1990-luvun alun tietämystä edustavat ICD-10 ja DSM-IV ovat korjauksen tarpeessa. Tutkijoiden mukaan korjaus tehdäänkin seuraavan kymmenvuotiskauden aikana . 2000-luvun alkupuolella Robert D. Haren tutkimusryhmä kehitti esimerkiksi psykopatiaan nuorille (12-18 vuotiaat) sopivan diagnosointityökalun, PCL-YV:n. Tämä mahdollistaa psykopaatin diagnoosin tekemisen myös lapsille ja nuorille. Muille persoonallisuushäiriölle vastaavaa työkalua ei vielä ole.


title: Persoonallisuushäiriöt

text: DSM-IV listaa kymmenen persoonallisuushäiriötä, jotka jaetaan kolmeen ryhmään:


title: Persoonallisuushäiriöt

text: "Ryhmä A" (oudon tai epätavallisen käyttäytymisen häiriöitä)


title: Persoonallisuushäiriöt

text: "Ryhmä B" (käytöksen dramaattisuutta, emotionaalista tai epävakautta)


title: Persoonallisuushäiriöt

text: "Ryhmä C" (ahdistuneisuuden ja pelokkuuden oireita)


title: Persoonallisuushäiriöt

text: DSM-IV sisältää myös käyttäytymismalleja, joihin mikään näistä kymmenestä kategoriasta ei sovi mutta jotka ovat kuitenkin persoonallisuushäiriöiden muotoja. Aiempi versio DSM-IV:stä sisälsi myös muun muassa passiivis-aggressiivisen persoonallisuushäiriön. Passiivis-aggressiivinen persoonallisuushäiriö on negatiivisten asenteiden ja passiivisen vastustuksen malli sosiaalisissa tilanteissa. Passiivis-aggressiivinen ja depressiivinen persoonallisuushäiriö siirrettiin DSM-IV:n liitteeseen tutkimuksia varten.


title: Persoonallisuushäiriöt

text: Lähes 600 miespuolista yliopisto-opiskelijaa kattanut selvitys tutki lapsuuden seksuaalisen ja fyysisen hyväksikäytön sekä tämänhetkisten persoonallisuushäiriöiden oireiden suhdetta. Lapsuuden hyväksikäytön huomattiin selvästi liittyvän suureen osaan symptomatologiassa. Hyväksikäytön vakavuus huomattiin erittäin huomattavaksi mutta kliinisesti merkityksettömäksi, ryhmissä A, B ja C.


title: Persoonallisuushäiriöt

text: Lapsuuden pahoinpitely ja heitteillejättö osoittautuivat riskeiksi aikuisiän persoonallisuushäiriöiden synnyssä. Seksuaalisesti pahoinpideltyjen ryhmä demonstroi kaikkein pitävimmin psykopatologian malleja.


title: Mark Evans

text: Mark Whitmore Evans (s. 2. maaliskuuta 1956 Melbourne, Australia) on australialainen muusikko. Hän oli australialaisen hard rock -yhtye AC/DC:n basisti vuosina 1975–77 ja oli mukana albumeilla "T.N.T.", "High Voltage", "Dirty Deeds Done Dirt Cheap" ja "Let There Be Rock". Hänet näkee myös yhtyeen videoissa "It's a Long Way to the Top (If You Wanna Rock 'n' Roll)" ja "Jailbreak". Hänen ensimmäinen esiintymisensä bändin kanssa oli Australialaisessa TV-ohjelmassa "Countdown" jossa he esittivät kappaleen Baby, Please Don't Go (taltiointi löytyy Family Jewels DVD:ltä). Let There Be Rockin äänitysten jälkeen Evans joutui erimielisyyksiin Angus Youngin kanssa ja joutui eroamaan yhtyeestä. Hänet korvattiin Cliff Williamsilla.


title: Mark Evans

text: Muita Evansin yhtyeitä ovat olleet Contraband, Finch, Men With Sticks ja The Party Boys. Nykyisin hän soittaa bassoa Rose Tattoossa.


title: Luettelo rautatieasemista

text: Tämä on luettelo kuuluisista rautatieasemista. Katso myös Luettelo Suomen rautatieliikennepaikoista.


title: Tilisiirto

text: Tilisiirto (myös pankkisiirto) on pankkialan terminologian mukaan tapahtuma, jossa laitos siirtää maksajan toimeksiannosta rahaa saajan pankkitilille. Laitos on pankki tai muu maksuliikenteeseen pystyvä taho. Rahat siirretään joko maksajan tililtä tai maksaja maksaa rahat käteisellä.


title: Tilisiirto

text: Suomessa oli pitkään kaksi tilisiirtojärjestelmää: postisiirto ja pankkisiirto.


title: Tilisiirto

text: "Postisiirto" otettiin Suomessa käyttöön vuonna 1939. Postisiirron saattoi tehdä Postisäästöpankin (myöh. "Postipankki") välityksellä käyttäen erityistä postisiirtotiliä.


title: Tilisiirto

text: Kilpaileva "pankkisiirto" tuli mahdolliseksi 1942 liikepankeissa. Säästöpankit liittyivät pankkisiirtojärjestelmään 1943 ja osuuskassat 1950. Aluksi pankkisiirto oli mahdollinen vain shekkitililtä. Muihin tilityyppeihin se tuli myöhemmin.


title: Tilisiirto

text: Vuodesta 1948 alkaen toimivat postisiirto ja pankkisiirto yhteistyössä siten, että maksu oli mahdollinen myös järjestelmästä toiseen. Postisiirto yhtenäistettiin pankkisiirron kanssa 1990-luvun alussa. Postisiirto lakkautettiin.


title: Tilisiirto

text: Tilisiirron ehtoja Suomessa säätelee maksupalvelulaki (30.4.2010/290).


title: Tilisiirto

text: Tilisiirrossa rahat siirretään yksinomaan saajan tilinumeron perusteella. Saajan nimi tai viitenumero ei vaikuta siihen, minne rahat siirretään. Tilinumerona käytetään nykyisin ns. IBAN-tilinumeroa. Tätä käytetään sekä kotimaisissa että kansainvälisissä maksuissa.


title: Tilisiirto

text: Finanssialan Keskusliitto määrittelee kotimaan (Suomen) maksuliikenteessä käytettävän tilisiirtolomakkeen. Lomakkeelle on määritelty värit, mitat, tietokentät, viivavahvuudet (paksuudet) ja kirjainkoot. Lisäksi on määritelty lomakkeen osat, lomakkeeseen käytettävä paperi ja painovärisuositukset.


title: Tilisiirto

text: Tilisiirtolomakkeella on kentät seuraaville tiedoille:


title: Tilisiirto

text: Lisäksi lomakkeella voi olla pankkiviivakoodi. Viivakoodi sisältää tilisiirron tiedot koneella luettavassa muodossa.


title: Tilisiirto

text: Viesti ja viitenumero ovat toistensa kanssa vaihtoehtoiset. Viesti voi olla enintään 70 merkkiä pitkä.


title: Tilisiirto

text: Viitenumerolla yksilöidään tietty tilisiirto, käytännössä yrityksen tai vastaavan tahon asiakkaalle lähettämä lasku.


title: Tilisiirto

text: "Kotimainen viitenumero" on 4–20-numeroinen kokonaisluku. Viitenumero esitetään viiden numeron ryhmissä, jotka on erotettu toisistaan välilyönnillä. Viitenumeron viimeinen numero on tarkiste, joka lasketaan muusta viitenumerosta siten, että numerot kerrotaan oikealta vasemmalle painoilla 7, 3, 1, 7, 3, 1..., saadut tulot lasketaan yhteen ja summa vähennetään seuraavasta täydestä kymmenestä. Jos erotus on 10, merkitään se nollaksi. Viitenumero voi vapaasti perustua esimerkiksi laskun numeroon tai asiakasnumeroon. Esimerkiksi tarkisteen laskeminen viitenumerosta 1234: 7 · 4 + 3 · 3 + 1 · 2 + 7 · 1 = 28 + 9 + 2 + 7 = 46, seuraava täysi kymmen on 50, eli tarkiste on 50 - 46 = 4, eli koko viitenumero tarkisteen kanssa on 12344.